text:
JW LAIBULALE
Pangani Dawunilodi ndi Kusunga Mabuku pa Zipangizo za Android
Pali mabuku, timabuku, timapepala komanso mavidiyo ambirimbiri omwe mungawerenge komanso kuonera pa JW Laibulale popanda kulowa pa intaneti.
Tsatirani malangizo ali m’munsiwa kuti mupange dawunilodi komanso kusunga zinthu zimenezi:
Kupanga Dawunilodi
Mukhoza kupanga dawunilodi mabuku komanso zinthu zina mmene mukufunira kuti muziwerenga komanso kuphunzira popanda kulowa pa intaneti.
Dinani pamene palembedwa kuti Publications kuti muone zinthu zimene zilipo.
Dinani pamene palembedwa kuti Languages kuti muone zinenero zonse zimene zinthu zake zikupezeka mulaibulaleyi. Kenako sankhani chinenero chimene mukufuna. Zinenero zimene mumakonda kugwiritsa ntchito zimakhala pamwamba pa zinenero zina. Mukhozanso kusankha chinenero chinachake chimene mukufuna polemba dzina la chinenerocho.
Pali njira zingapo zomwe mungapezere mabuku komanso zinthu zina mu JW Laibulale.
Dinani pamene palembedwa kuti By Type kuti muone mabuku komanso zinthu zina zonse zimene zili m’chinenerocho zogawidwa m’magulu mogwirizana ndi mtundu wake monga mabuku, timapepala kapena mavidiyo. Mukadina mitundu ina, mumafunikanso kusankha zinthu zina. Mwachitsanzo, mukafuna Nsanja ya Olonda mumafunika kusankhanso chaka chimene inatuluka, pomwe mukafuna mavidiyo mumafunika kusankhanso gulu la mavidiyowo. Dinani batani lakuti All Types kuti mubwererenso pamwamba.
Pamene palembedwa kuti What’s New pamapezeka mabuku komanso zinthu zina zomwe zangotulutsidwa kumene m’chinenero chimene mwasankhacho.
Dinani buku kapena chinthu mukufunacho kuti muchipange dawunilodi.
Buku kapena zinthu zina zomwe simunapange dawunilodi zimakhala ndi kachizindikiro ka mtambo. Ngati mukufuna kupanga dawunilodi ingodinani buku kapena chinthu chimene mukufunacho. Chinthucho chikamaliza kupanga dawunilodi, kachizindikiro kaja kamachoka. Kuti muwerenge kapena kuonera chinthucho, ingochidinaninso.
Pamene palembedwa kuti Downloaded pamapezeka zinthu zonse zimene munapanga dawunilodi. Mukhoza kusankha kuti zinthuzo zisanjidwe m’magulu a zimene mumatsegulatsegula (Frequently Used), zimene simutsegulatsegula (Rarely Used) kapena zinthu zikuluzikulu (Largest Size).
Kufufuta Chinthu
Mukhoza kufufuta buku kapena chinthu china chimene simukuchifunanso. Mungachitenso zimenezi ngati mukufuna kupeza malo oti muike zinthu zina.
Dinani pamene palembedwa kuti Publications. Kenako dinani gulu la zinthu zimene mukufunazo (mwachitsanzo Books) kuti muone zinthu zonse zimene zili pamenepo. Pamene pali buku kapena chinthu chimene mukufuna kufufutacho, dinani kabatani kokhala ngati timadontho titatu, kenako dinani mawu akuti Delete.
Ngati mukufuna kupeza malo oika zinthu zina, mukhoza kuchotsa zinthu zimene simugwiritsa ntchito kawirikawiri kapena zinthu zikuluzikulu. Dinani pamene palembedwa kuti Publications. Kenako pitani pamene palembedwa kuti Downloaded ndipo musankhe zimene mukufuna. Mukhoza kudina Rarely Used kapena Largest Size, kenako n’kufufuta zinthu zomwe simukuzifunazo.
Kudziwa Pamene Zinthu Zasinthidwa
Nthawi zina mabuku komanso zinthu zina zimakonzedwanso moti mungafunike kupanganso dawunilodi zinthuzo.
Buku kapena zinthu zomwe zakonzedwanso zimakhala ndi kachizindikiro kokhala ngati timivi tiwiri tozungulira. Mukadina chinthucho, pamabwera uthenga wosonyeza kuti chinthucho chakonzedwanso. Dinani batani lakuti Download kuti mupeze chinthu chomwe chakonzedwansocho kapena dinani batani lakuti Later kuti mubagwiritsa ntchito kaye chinthu chimene muli nacho kale m’chipangizo chanu.
Kuti mudziwe ngati buku kapena chinthu chimene muli nacho chasinthidwa, dinani pamene palembedwa kuti Publications. Ngati pali buku kapena chinthu chimene chasinthidwa, pamakhala kabatani kokhala ndi mawu akuti Pending Updates. Dinani batanilo kuti muone zinthu zomwe zilipo. Dinani chinthu chimene mukufunacho kapena dinani batani lakuti Update All kuti mupange dawunilodi zonsezo.
Zimenezi zinayamba kutheka kuyambira mu JW Laibulale 1.4 yomwe inatuluka mu February 2015. Laibulaleyi imagwirizana ndi zipangizo zomwe zimagwiritsa ntchito pulogalamu ya Android 2.3 kapena iliyonse yomwe inatuluka pambuyo pake. Ngati mwayesa kuchita zimenezi koma sizikutheka, tsatirani malangizo omwe ali m’nkhani yakuti, “Yambani Kugwiritsa Ntchito JW Laibulale ya pa Zipangizo za Android” pansi pa mutu wakuti Kupeza Zinthu Zatsopano.


c: text/html

text:
ZITHUNZI
ZITHUNZI
Miliri Itatu Yoyambirira Imene Inachitika ku Iguputo
Koperani tsamba lomwe mungathe kulikongoletsa ndi chekenili ndipo yesani kupeza miliri itatu yoyambirira imene inagwera Aiguputo.
Zinanso
Davide Analimba Mtima Ngakhale Kuti Anali ndi Zida Zochepa
Fananitsani anthu otchulidwa m’Baibulo ndi zinthu zokhudza anthuwo.
Davide Anabwera M’dzina la Mulungu
Thandizani ana anu kuti adziwe zimene dzina la Mulungu limatanthauza.
Kodi Ndi Ndani Amene Anasankha Kutumikira Yehova?
Zochitazi zimathandiza ana a pakati pa zaka 6 ndi 8 kuti adziwe anthu otchulidwa m’Baibulo.

robotstxt: allowed

filter: keep


text:
UTUMIKI KOMANSO MOYO WATHU WACHIKHRISTU–NDANDANDA YA MISONKHANO OCTOBER 2016
Zitsanzo za Ulaliki
Mfundo zokuthandizani pogawira Galamukani!, kapepala koitanira anthu kumisonkhano ndiponso mfundo ya m’Baibulo yokhudza zimene zimachitika munthu akamwalira. Pangani ulaliki wanuwanu.
CHUMA CHOPEZEKA M’MAWU A MULUNGU
“Khulupirira Yehova ndi Mtima Wako Wonse”
Miyambo 3 imatitsimikizira kuti Yehova adzatidalitsa tikamamukhulupirira. Kodi mungadziwe bwanji ngati mumakhulupirira Yehova ndi mtima wonse?
CHUMA CHOPEZEKA M’MAWU A MULUNGU
“Mtima Wako Usapatuke”
Miyambo 7 imafotokoza mmene mnyamata wina anakopedwera ndi zinthu zoipa n’kuchita tchimo chifukwa chonyalanyaza mfundo za Yehova. Kodi ifeyo tingaphunzire chiyani pa zomwe anachitazi?
CHUMA CHOPEZEKA M’MAWU A MULUNGU
Nzeru Ndi Yabwino Kuposa Golide
Miyambo 16 imanena kuti ndi bwino kupeza nzeru kusiyana ndi golide. N’chifukwa chiyani nzeru zochokera kwa Mulungu ndi zofunika kwambiri?
MOYO WATHU WACHIKHRISTU
Zimene Tingachite Kuti Ndemanga Zathu Zizikhala Zabwino
Ndemanga zabwino zimalimbikitsa mpingo komanso zimathandiza anthu omwe amazipereka. Kodi ndemanga yabwino imakhala yotani?
CHUMA CHOPEZEKA M’MAWU A MULUNGU
Yesetsani Kukhala Mwamtendere ndi Ena
Sikuti zimangochitika zokha kuti anthu a Yehova azikhala mwamtendere. Tikhoza kugwiritsa ntchito Mawu a Mulungu kuti tithetse kusamvana komanso kuti tizikhala mwamtendere ndi ena.
CHUMA CHOPEZEKA M’MAWU A MULUNGU
“Phunzitsa Mwana M’njira Yomuyenerera”
N’chifukwa chiyani kulangiza ana n’kofunika? Miyambo 22 ili ndi malangizo othandiza kwambiri kwa makolo.
MOYO WATHU WACHIKHRISTU
Kodi Mukugwiritsa Ntchito Bwino Makadi Odziwitsa Anthu za JW.ORG?
Muzigwiritsa ntchito makadi odziwitsa anthu za jw.org kuti muthandize anthu ambiri kudziwa za Mawu a Mulungu komanso webusaiti yathu.


text:
ANTHU NDI MAYIKO
Dziko la Liechtenstein
DZIKOLI lili m’gulu la mayiko aang’ono kwambiri padziko lonse ndipo lili m’chigawo cha mapiri pakati pa dziko la Switzerland ndi Austria. Anthu a mitundu yosiyanasiyana monga Aselote, Alatiyani, Aroma komanso Alemani akhala m’dzikoli kwa zaka zambiri. Koma panopa Alemani ndi amene alipo ochuluka kwambiri, ndipo akhala m’dzikoli kwa zaka pafupifupi 1,500.
Chiyankhulo chachikulu cha m’dzikoli ndi Chijeremani koma anthu amayankhulanso mosiyanasiyana malinga ndi madera. M’dzikoli anthu amakonda kudya chakudya china chotchedwa Tüarka-Rebel. Chakudya chimenechi chimapangidwa kuchokera ku chimanga. Amakondanso chakudya china chotchedwa Käsknöpfle chomwe amachiphika posakaniza tchizi ndi zakudya zinazake zopangidwa ndi tirigu.
Anthu ochokera m’mayiko ena amakonda kupita kudzikoli kukaona malo chifukwa choti lokongola kwambiri. Alendowa amaona zigwa zokongola, minda ya mpesa, zomera za mitundu yosiyanasiyana komanso mapiri okongola omwe amaoneka oyera chifukwa kumagwa chisanu. Mwachitsanzo, ngakhale kuti dzikoli ndi laling’ono kwambiri, muli mitundu pafupifupi 50 ya maluwa am’tchire okongola kwambiri. M’dzikoli mulinso malo osungira zinthu zakale, malo ochitira masewero komanso malo ambiri opangira vinyo. Chifukwa cha zimenezi, alendo amabwera m’dzikoli m’nthawi yotentha ngakhalenso yozizira.
M’dzikoli mwakhala muli a Mboni za Yehova kuyambira m’ma 1920. Panopo m’dzikoli muli a Mboni za Yehova pafupifupi 90 ndipo amaphunzira Baibulo ndi anthu a m’dzikolo komanso alendo ochokera m’mayiko ena.


text:
“Munavomereza Kuti Zimenezi Zichitike”
“Mwazibisa kwa anzeru ndi ozama m’maphunziro, koma mwaziulula kwa tiana.”—LUKA 10:21.
1. N’chifukwa chiyani Yesu “anakondwera kwambiri mwa mzimu woyera”? (Onani chithunzi pamwambapa.)
BAIBULO limanena kuti pa nthawi ina Yesu “anakondwera kwambiri mwa mzimu woyera.” Mwina Yesu ankamwetulira ndipo nkhope yake inkaoneka yosangalala. N’chifukwa chiyani anasangalala chonchi? Iye anatumiza ophunzira ake 70 kukalalikira za uthenga wabwino wa Ufumu wa Mulungu. Ndipo ankafuna kudziwa mmene ophunzira ake angagwirire ntchitoyi chifukwa panali adani ambiri. Mwachitsanzo, anthu ophunzira kwambiri monga alembi ndi Afarisi ankadana ndi ntchito yolalikira. Iwo ankalimbikitsa anthu kuona kuti Yesu ndi kalipentala wamba komanso kuti ophunzira ake ndi “osaphunzira ndiponso anthu wamba.” (Mac. 4:13; Maliko 6:3) Komabe ophunzira a Yesu anabwerera ali osangalala kwambiri. Iwo anagwira bwino ntchitoyi ngakhale kuti ankatsutsidwa ndi anthu komanso ziwanda. Kodi n’chiyani chinachititsa kuti agwire ntchitoyi mosangalala ndiponso molimba mtima?—Werengani Luka 10:1, 17-21.
2. (a) N’chifukwa chiyani Yesu anatchula ophunzira ake kuti ana? (b) Nanga n’chiyani chinathandiza otsatira a Yesu kumvetsa mfundo zimene Yesu ankaphunzitsa?
2 Yesu anauza Yehova kuti: “Ndikutamanda inu Atate pamaso pa onse, Ambuye wakumwamba ndi dziko lapansi, chifukwa mwabisira zinthu zimenezi anthu anzeru ndi ozindikira ndipo mwaziulula kwa tiana. Inde Atate wanga, ndikukutamandani chifukwa inu munavomereza kuti zimenezi zichitike.” (Mat. 11:25, 26) Apatu Yesu sankatanthauza kuti ophunzira ake anali ana enieni. Koma ankatanthauza kuti anthu ophunzira kwambiri pa nthawiyo, omwe ankadziona kuti ndi anzeru, akanaona ophunzira a Yesu monga ana. Komanso Yesu ankaphunzitsa otsatira ake kuti ayenera kukhala odzichepetsa ndiponso ofunitsitsa kuphunzira ngati ana. (Mat. 18:1-4) Chifukwa choti ophunzirawo anali odzichepetsa, mzimu woyera unawathandiza kumvetsa mfundo zofunika kwambiri. Koma anthu anzeru omwe ankanyoza ophunzirawo anali onyada ndipo anapitirizabe kupusitsidwa ndi Satana.
3. Kodi tikambirana chiyani m’nkhaniyi?
3 N’zosadabwitsa kuti Yesu anasangalala kwambiri. Anaona kuti Yehova akuthandiza anthu odzichepetsa kumvetsa mfundo zozama ngakhale kuti anali osaphunzira ndipo ankaoneka opanda nzeru. Yesu anasangalala poona kuti Atate wake amakonda kuphunzitsa m’njira yosavuta. Kodi Yehova amasonyeza bwanji kuti amakondabe kuphunzitsa m’njira imeneyi? Tiyeni tikambirane yankho la funso limeneli. Nafenso tidzasangalala ngati mmene Yesu anachitira.
MFUNDO ZOZAMA ZIKUFOTOKOZEDWA M’NJIRA YOSAVUTA
4. Kodi Nsanja ya Olonda ya m’Chingelezi chosavuta ikuthandiza bwanji anthu?
4 M’zaka za posachedwapa, gulu la Yehova lakhala likuyesetsa kuphunzitsa m’njira yosavuta. Tiyeni tione zinthu zitatu zimene lachita. Choyamba, layamba kupanga Nsanja ya Olonda ya m’Chingelezi chosavuta. * Magaziniyi yathandiza kwambiri anthu amene amavutika kulankhula kapena kuwerenga Chingelezi. Makolo ambiri aona kuti magaziniyi yathandiza ana awo kuphunzira Nsanja ya Olonda, yomwe ndi njira yaikulu imene gulu limatiphunzitsira. Anthu ambiri alemba makalata oyamikira zimenezi. Mlongo wina analemba kuti zinkamuvuta kwambiri kuyankha pa Phunziro la Nsanja ya Olonda. Iye anati: “Ndinkangokhala duu osayankha.” Koma atayamba kugwiritsa ntchito magazini ya m’Chingelezi chosavuta, anati: “Tsopano ndimayankha pa phunzirolo kangapo ndipo ndasiya kuchita mantha. Ndikuthokoza kwambiri Yehova ndiponso abale inu.”
5. Kodi kukonzanso Baibulo la Dziko Latsopano la Malemba Opatulika kwathandiza bwanji?
5 Chachiwiri, Baibulo la Dziko Latsopano la Malemba Opatulika la Chingelezi linakonzedwanso ndipo linatuluka pa msonkhano wapachaka pa October 5, 2013. * Tsopano, malemba ambiri ali ndi mawu ochepa koma ndi omveka bwino kwambiri. Mwachitsanzo, kale lemba la Yobu 10:1 linali ndi mawu 27 koma tsopano lili ndi mawu 19 okha. Lemba la Miyambo 8:6 linali ndi mawu 20 koma tsopano lili ndi mawu 13 basi. Panopa, malemba onse awiriwa ndi osavuta kumva kuposa kale. M’bale wina wodzozedwa amene wakhala akutumikira Yehova mokhulupirika kwa zaka zambiri anati: “Ndangomaliza kumene kuwerenga buku la Yobu m’Baibulo latsopanoli ndipo ndikuona kuti ndayamba kulimvetsa bwino.” Anthu ambiri ananenanso zinthu ngati zimenezi.
6. Kodi mumamva bwanji mukaganizira mfundo zatsopano zokhudza lemba la Mateyu 24:45-47?
6 Chachitatu, zinthu zina zasintha pa nkhani ya kufotokoza Malemba. Mwachitsanzo, tinasangalala kwambiri ndi mfundo zatsopano zimene Nsanja ya Olonda ya July 15, 2013 inafotokoza zokhudza “kapolo wokhulupirika ndi wanzeru.” (Mat. 24:45-47) Inanena kuti kapolo wokhulupirika ndi Bungwe Lolamulira pomwe ‘antchito apakhomo’ ndi anthu onse amene amalandira chakudya, kaya ndi odzozedwa kapena a “nkhosa zina.” (Yoh. 10:16) Timasangala kwambiri kuphunzira mfundo zatsopano ngati zimenezi komanso kuziphunzitsa kwa anthu ena. Koma kodi Yehova amasonyezanso bwanji kuti amakonda kuphunzitsa m’njira yosavuta?
NKHANI ZA M’BAIBULO ZAFOTOKOZEDWA M’NJIRA YOSAVUTA
7, 8. Tchulani zinthu zina za m’Baibulo zimene zinali zophiphiritsa.
7 Ngati mwatumikira Yehova kwa zaka zambiri, mwina mwaona kuti gulu lakhala likusintha mmene limafotokozera nkhani za m’Baibulo. Poyamba, linkakonda kusonyeza kuti nkhani zina za m’Malemba zinkaphiphiritsira zinthu zina zam’tsogolo. Koma kodi pali umboni wa m’Malemba wosonyeza kuti nkhani zina zimaphiphiritsira zinthu zam’tsogolo? Inde ulipo. Mwachitsanzo, Yesu ananena za “chizindikiro cha mneneri Yona.” (Werengani Mateyu 12:39, 40.) Yehova akanapanda kupulumutsa Yona, ndiye kuti manda ake akanakhala m’mimba mwa chinsomba. Ndiyeno Yesu ananena kuti masiku amene Yona anakhala m’mimba mwa chinsombacho ankaimira masiku amene Yesuyo adzakhale m’manda.
8 M’Baibulo mulinso zinthu zina zophiphiritsira zam’tsogolo. Paulo anafotokozanso zinthu zambiri zoterezi. Mwachitsanzo, ananena kuti zimene zinachitika m’banja la Abulahamu, Hagara ndi Sara zinkaimira zimene zinachitika pakati pa Yehova ndi mtundu wa Isiraeli ndi mbali yakumwamba ya gulu la Yehova. (Agal. 4:22-26) Zinthu za m’Chilamulo cha Mose monga chihema, kachisi, Tsiku la Mwambo Wophimba Machimo komanso mkulu wa ansembe zinali ngati “mthunzi chabe wa zinthu zabwino zimene zikubwera.” (Aheb. 9:23-25; 10:1) Timasangalala kwambiri kuphunzira mfundo ngati zimenezi. Koma kodi zinthu zonse ndiponso anthu onse otchulidwa m’Baibulo amaimira zinthu zina zam’tsogolo?
9. Kodi nkhani ya Naboti inkafotokozedwa bwanji m’mbuyomu?
9 Kale, mabuku athu ankafotokoza kwambiri zinthu m’njira imeneyi. Chitsanzo ndi nkhani ya Naboti. Iye anaimbidwa mlandu wabodza n’kuphedwa. Yezebeli ndi amene anakonza chiwembuchi pofuna kuti Ahabu atenge munda wa Naboti. (1 Maf. 21:1-16) Mu 1932, mabuku athu ankanena kuti nkhaniyi imaimira zinthu zina. Ankati Ahabu ndi Yezebeli amaimira Satana ndi gulu lake pomwe Naboti amaimira Yesu. Ndiye ankati imfa ya Naboti imaimira imfa ya Yesu. Koma pofika mu 1961, buku lathu lina (“Let Your Name Be Sanctified”) linanena kuti Naboti amaimira odzozedwa pomwe Yezebeli amaimira matchalitchi amene amati ndi achikhristu. Ndiye linanena kuti zimene Yezebeli anachita pozunza Naboti zimaimira kuzunzidwa kwa odzozedwa m’masiku otsiriza. Kwa zaka zambiri, anthu a Yehova ankalimbikitsidwa kwambiri ndi njira imeneyi yofotokozera nkhani za m’Baibulo. Koma kodi n’chiyani chachititsa kuti pakhale kusintha?
10. (a) N’chiyani chikusonyeza kuti gulu likusamala kwambiri pa nkhani yofotokoza Malemba? (b) Kodi masiku ano gulu limatsindika kwambiri chiyani?
10 Koma Yehova wakhala akuthandiza “kapolo wokhulupirika ndi wanzeru” kuti azichita zinthu mwanzeru kwambiri. Choncho gulu layamba kusamala kwambiri kuti lisamafulumire kunena kuti zinthu zinazake zikuphiphiritsira zinthu zina. Limachita zimenezi pokhapokha ngati pali umboni wa m’Malemba. Zikuonekanso kuti anthu ambiri zimawavuta kumvetsa nkhani za m’Baibulo zimene zinafotokozedwa m’njira yosonyeza kuti zikuphiphiritsira zinazake. Kafotokozedwe kameneka kamakhala kovuta kumvetsa, kukumbukira komanso kutsatira mfundo zake pa moyo wathu. Koma vuto lalikulu ndi lakuti phunziro lenileni la nkhaniyo limasokonekera chifukwa choti tikuyesa kufufuza kuti zinthuzo zikuimira chiyani. Choncho masiku ano, gulu lasintha ndipo limafotokoza zinthu m’njira yosavuta. Limatsindika zimene tikuphunzira pa nkhani ya chikhulupiriro, kupirira, kudzipereka kwa Mulungu komanso makhalidwe ena abwino. *
11. (a) Kodi masiku ano gulu limafotokoza bwanji nkhani ya Naboti? (b) N’chifukwa chiyani tinganene kuti aliyense angaphunzire zambiri pa nkhani yake? (c) N’chifukwa chiyani masiku ano gulu silikonda kufotokoza nkhani za m’Baibulo m’njira yosonyeza kuti zikuphiphiritsira zinazake? (Onani “Mafunso Ochokera kwa Owerenga” patsamba 17.)
11 Ndiyeno kodi tingafotokoze bwanji nkhani ya Naboti? Masiku ano mabuku athu amafotokoza nkhaniyi m’njira yosavuta. Amati Naboti anafa chifukwa choti anali wokhulupirika kwa Mulungu ndipo nkhani yake siimira zimene zinachitikira Yesu kapena odzozedwa. Naboti sanasiye kumvera lamulo la Yehova ngakhale pamene ankazunzidwa ndi olamulira. (Num. 36:7; 1 Maf. 21:3) Kodi tikuphunzira chiyani pa nkhani yake? Ifenso tiyenera kumvera Yehova ngakhale pamene tikuzunzidwa. (Werengani 2 Timoteyo 3:12.) Aliyense angamvetse mosavuta, kukumbukira komanso kutsatira zimene tikuphunzira pa nkhaniyi.
12. (a) Kodi tinganene kuti nkhani zonse za m’Baibulo zimangopereka phunziro popanda kuimira zinazake? Fotokozani. (b) N’chiyani chimatithandiza kufotokoza zinthu zozama m’njira yosavuta? (Onani mawu a m’munsi.)
12 Kodi zimenezi zikutanthauza kuti nkhani zonse za m’Baibulo zimangopereka phunziro popanda kuimira zinazake? Ayi. N’zoona kuti masiku ano mabuku athu sakonda kunena kuti nkhani inayake ikuphiphiritsira zakutizakuti. Koma m’malomwake, amanena kuti nkhaniyo ikutikumbutsa zakutizakuti kapena ikufanana ndi zakutizakuti. Mwachitsanzo, tikhoza kunena kuti kukhulupirika kwa Naboti pozunzidwa kumatikumbutsa za kukhulupirika kwa Yesu ndi odzozedwa. Koma ikhoza kutikumbutsanso za kukhulupirika kwa anthu ambiri a “nkhosa zina.” Yehova amakonda kwambiri kuphunzitsa m’njira yosavuta chonchi. *
MAFANIZO A YESU AFOTOKOZEDWA M’NJIRA YOSAVUTA
13. Perekani zitsanzo zosonyeza kuti masiku ano gulu limafotokoza mafanizo a Yesu m’njira yosavuta.
13 Yesu anali mphunzitsi wabwino kwambiri kuposa aliyense padzikoli. Iye ankakonda kugwiritsa ntchito mafanizo. (Mat. 13:34) Mafanizo ake ankathandiza anthu kumvetsa nkhani ndipo ankawafika pamtima. Masiku ano, mabuku athu akufotokozanso mafanizo a Yesu m’njira yosavuta. Mwachitsanzo, Nsanja ya Olonda ya July 15, 2008 inafotokoza m’njira yosavuta fanizo la zofufumitsa, kanjere kampiru ndiponso la khoka. Panopa timadziwa kuti mafanizowa akuimira Ufumu wa Mulungu ndiponso zimene Ufumuwu wachita pothandiza kuti anthu achoke m’dziko loipali n’kulowa m’gulu la Yehova.
14. (a) Kodi m’mbuyomu tinkafotokoza bwanji fanizo la Msamariya wachifundo? (b) Kodi timafotokoza bwanji fanizoli masiku ano?
14 Kodi timafotokozanso nkhani zina zimene Yesu ananena m’njira yomweyi? Inde koma si zonse. Pali nkhani zina zimene zimaphiphiritsira zinazake pomwe zina zimangopereka phunziro lofunika. Ndiyeno kodi tingasiyanitse bwanji nkhani zoterezi? Pang’ono ndi pang’ono tayamba kuzindikira mmene tingazisiyanitsire. Mwachitsanzo, taganizirani mmene tinkafotokozera fanizo la Yesu lonena za Msamariya wachifundo. (Luka 10:30-37) Mu 1924, Nsanja ya Olonda inanena kuti Msamariyayu amaimira Yesu. Inati msewu wopita ku Yerusalemu kuchokera ku Yeriko, womwe unali wotsetsereka, umaimira makhalidwe a anthu amene akhala akulowa pansi kuyambira pamene Adamu ndi Hava anachimwa. Inanenanso kuti achifwamba a mu fanizoli amaimira makampani akuluakulu ndipo wansembe ndi Mlevi amaimira magulu achipembedzo. Koma masiku ano mabuku athu amagwiritsa ntchito fanizoli posonyeza kuti Akhristufe sitiyenera kukhala ndi tsankho tikamathandiza anthu ena, makamaka polalikira. Timasangalala kwambiri kuona kuti Yehova akutiphunzitsa m’njira yosavuta.
15. Kodi tidzakambirana chiyani m’nkhani yotsatira?
15 M’nkhani yotsatira tidzakambirana fanizo lina la Yesu lokhudza anamwali 10. (Mat. 25:1-13) Kodi Yesu ankafuna kuti fanizoli litithandize bwanji masiku ano? Kodi chinthu chilichonse m’nkhaniyi chimaphiphiritsira zinazake? Kapena kodi ankangofuna kupereka phunziro lotithandiza m’masiku otsiriza ano? Tidzayankha mafunsowa m’nkhani yotsatira.
^ ndime 4 Nsanja ya Olonda ya m’Chingelezi chosavuta inayamba kutuluka mu July 2011. Koma tsopano magaziniyi yayamba kutuluka m’zilankhulo zinanso.
^ ndime 5 Zinthu zikukonzedwa kuti Baibulo limeneli lituluke m’zilankhulo zinanso.
^ ndime 10 Mwachitsanzo, buku lakuti Tsanzirani Chikhulupiriro Chawo limafotokoza moyo wa anthu 14 otchulidwa m’Baibulo. Koma limatsindika kwambiri zimene tikuphunzira kwa anthuwo osati zimene nkhani yawo ikuphiphiritsira.
^ ndime 12 M’Mawu a Mulungu muli nkhani zina “zovuta kuzimvetsa” ndipo zina zimapezeka m’makalata a Paulo. Koma anthu onse amene analemba Baibulo ankatsogoleredwa ndi mzimu woyera. Mzimu womwewo umathandiza Akhristu masiku ano kumvetsa mfundo za m’Malemba. Timatha kumvetsa ngakhale zitakhala “zinthu zozama za Mulungu.”—2 Pet. 3:16, 17; 1 Akor. 2:10.


text:
MUTU 4
Muzigwiritsa Ntchito Bwino Ndalama
“Zolinga zimakhazikika anthu akakambirana.”—Miyambo 20:18
Tonsefe timafuna ndalama zogulira zinthu zofunika m’banja lathu. (Miyambo 30:8) Paja “ndalama zimatetezera.” (Mlaliki 7:12) Mabanja ambiri amavutika kuti akambirane nkhani za ndalama. Koma musalole kuti ndalama zisokoneze banja lanu. (Aefeso 4:32) Mwamuna ndi mkazi ayenera kukhulupirirana ndiponso kukambirana mmene angagwiritsire ntchito ndalama zawo.
1 MUZIKHALA NDI BAJETI
ZIMENE BAIBULO LIMANENA: “Ndani wa inu amene akafuna kumanga nsanja sayamba wakhala pansi ndi kuwerengera ndalama zimene adzawononge, kuti aone ngati ali ndi ndalama zokwanira kumalizira nsanjayo?” (Luka 14:28) N’zofunika kwambiri kuti muzigwirizana mmene mudzagwiritsira ntchito ndalama zanu. (Amosi 3:3) Muyenera kusankha zinthu zofunika kugula komanso kuchuluka kwa ndalama zimene mungawononge. (Miyambo 31:16) Komanso ngati muli ndi ndalama zokwanira kuti mugule chinachake sikuti muyenera kuchigula basi. Yesetsani kupewa ngongole. Muzingogwiritsa ntchito ndalama zimene muli nazo.—Miyambo 21:5; 22:7.
ZIMENE MUNGACHITE:
Mukatsala ndi ndalama pa mapeto pa mwezi, muzikambirana zimene mungachite nazo
Ngati ndalama zanu zimakhala zoperewera, kambiranani zimene mungachite kuti musamawononge zambiri. Mwachitsanzo, m’malo mophika chakudya chambiri n’kutaya chotsala, muzingophika chokwanira bwinobwino banja lanulo
2 MUZIKAMBIRANA MOMASUKA
ZIMENE BAIBULO LIMANENA: “Timasamalira zinthu zonse moona mtima, osati pamaso pa Yehova pokha ayi, komanso pamaso pa anthu.” (2 Akorinto 8:21) Muziuza mwamuna kapena mkazi wanu ndalama zonse zimene mumalandira komanso mmene mumazigwiritsira ntchito.
Muzikambirana kaye musanagwiritse ntchito ndalama zambiri. (Miyambo 13:10) Kukambirana bwinobwino nkhani za ndalama kungathandize kuti muzikhala mwamtendere. Muzionanso kuti ndalama zimene mumapeza ndi za banja lonse osati zanokha.—1 Timoteyo 5:8.
ZIMENE MUNGACHITE:
Muzikambirana n’kuona kuchuluka kwa ndalama zimene aliyense angagwiritse ntchito popanda kuuza mnzake
Musamadikire kuti pakhale vuto kaye kuti mukambirane za ndalama
Onaninso
Kodi Baibulo Lingathandize pa Nkhani ya Mavuto Azachuma Ndiponso Ngongole?
Ndalama sizingakuthandizeni kukhala wosangalala koma pali mfundo za m’Baibulo zinayi zimene zingakuthandizeni pa mavuto azachuma.
Kodi Mungatani Kuti Musamawononge Ndalama Zambiri?
Musadikire mpaka ndalama zanu kutha musanayambe kuganizira njira yoyenera yogwiritsira ntchito ndalama. Werengani nkhaniyi kuti mudziwe zimene mungachite kuti muzigwiritsa ntchito ndalama mosamala.
Kodi Ndibwerekedi Ndalama?
Mfundo za m’Baibulo zingakuthandizeni kudziwa zoyenera kuchita.


text:
Mutu 17
Kodi Oyang’anira Dera Amatithandiza Bwanji?
Malemba Achigiriki amatchula mobwerezabwereza za Baranaba ndi mtumwi Paulo. Amuna amenewa anali oyang’anira oyendayenda ndipo ankayendera mipingo yoyambirira. N’chifukwa chiyani ankachita zimenezi? Iwo ankaganizira kwambiri za abale awo auzimu. Paulo ananena kuti ankafuna ‘kubwerera kumizinda yonse kuti akachezere abale’ ndi kuwaona kuti ali bwanji. Iye anali wokonzeka kuyenda maulendo ataliatali kuti akalimbikitse abalewo. (Machitidwe 15:36) Nawonso oyang’anira dera athu masiku ano amakhala ndi mtima umenewu.
Amabwera kumipingo yathu kudzatilimbikitsa. Woyang’anira dera aliyense amayendera mipingo 20 kapena kuposa, ndipo mpingo uliwonse amauchezera kwa mlungu umodzi, kawiri pa chaka. Timalimbikitsidwa kwambiri ndi utumiki wa abale amenewa komanso ngati ali okwatira, timalimbikitsidwa ndi utumiki wa akazi awo. Oyang’anirawa amayesetsa kudziwana ndi aliyense, ana ndi akulu omwe, ndipo amafunitsitsa kuyenda nafe mu utumiki wa kumunda komanso kupita nafe limodzi kumaphunziro athu a Baibulo. Oyang’anira amenewa amachita maulendo aubusa limodzi ndi akulu, komanso amakamba nkhani zolimbikitsa kwambiri pamisonkhano ya pampingo ndiponso ikuluikulu.
Amalimbikitsa Akhristu onse. Cholinga cha oyang’anira dera n’kuthandiza mipingo kuti ikhale yolimba mwauzimu. Iwo amakumana ndi akulu komanso atumiki othandiza kuti aone mmene mpingo ukuyendera, ndiponso amawapatsa malangizo owathandiza pa maudindo awo. Oyang’anira dera amathandiza apainiya kuti utumiki wawo uziyenda bwino. Komanso amasangalala kudziwana ndi anthu amene angoyamba kumene kusonkhana nafe ndiponso kumva mmene akupitira patsogolo mwauzimu. Woyang’anira dera aliyense amadzipereka ndipo ‘amagwira nafe ntchito limodzi potithandiza.’ (2 Akorinto 8:23) Choncho tiyenera kutsanzira chikhulupiriro chawo komanso kudzipereka kwawo kwa Mulungu.
N’chifukwa chiyani oyang’anira dera amachezera mipingo?
Kodi mungatani kuti mupindule oyang’anira dera akamachezera mpingo?
Onaninso
N’chifukwa Chiyani a Mboni za Yehova Amakhala ndi Misonkhano Ikuluikulu?
Chaka chilichonse, timachita misonkhano ikuluikulu. Kodi kupezeka pamisonkhano imeneyi kungakuthandizeni bwanji?
Kodi Ntchito ya a Mboni za Yehova Yolalikira za Ufumu Imachitika Motani?
Timagwira ntchito yolalikira motsanzira mmene Yesu ankachitira pamene anali padziko lapansi. Kodi zina mwa njira zolalikirirazo ndi ziti?


text:
NKHANI YA PACHIKUTO | MULUNGU AKHOZA KUKHALA MNZANU WAPAMTIMA
Palibe Chinthu Chabwino Kwambiri Kuposa Kukhala pa Ubwenzi Ndi Mulungu
Kodi mungatani kuti Mulungu akhale mnzanu wapamtima? Taona zinthu zingapo zimene mungachite. Zinthu zake ndi izi:
Muyenera kudziwa dzina la Mulungu n’kumatchula dzinali mukamanena za iye.
Muzilankhulana naye. Mungachite zimenezi popemphera kwa iye komanso kuphunzira Mawu ake, Baibulo.
Muzichita zimene iye amafuna.
Mukaganizira mfundo zimenezi, kodi mukuona kuti mukuchita zonse zofunika kuti Mulungu akhale mnzanu wapamtima? Kodi pali zimene mukuona kuti mukufunika kukonza kuti ubwenzi umenewu utheke? N’zoona kuti pamafunika khama, koma zotsatira zake zimakhala zabwino.
Jennifer wa ku United States anati: “Pamafunika khama kuti Mulungu akhale mnzako wapamtima, koma mpake. Mulungu akakhala mnzako wapamtima, umamudalira, umamudziwa bwino komanso umamukonda. Ndisaname, palibe chinthu chabwino kwambiri kuposa kukhala pa ubwenzi ndi Mulungu.”
Ngati mukufuna kuti nanunso Mulungu akhale mnzanu wapamtima, a Mboni za Yehova angakuthandizeni. Akhoza kumaphunzira nanu Baibulo kwaulere. Komanso, mungathe kupita ku Nyumba ya Ufumu yomwe ili m’dera lanu komwe a Mboni za Yehova amaphunzira nkhani zosiyanasiyana za m’Baibulo. Mukadzapita kumeneko, mudzasangalala kucheza ndi anthu amene amaona kuti kukhala pa ubwenzi ndi Mulungu n’kofunika kwambiri. * Nanunso mudzamva ngati mmene munthu wina amene analemba nawo masalimo anamvera. Iye anati: “Kwa ine kuyandikira kwa Mulungu ndi chinthu chabwino.”—Salimo 73:28.
^ ndime 9 Kuti mupeze munthu woti aziphunzira nanu Baibulo kapena kuti mudziwe komwe Nyumba ya Ufumu ili m’dera lanu, lankhulani ndi munthu amene anakupatsani magaziniyi kapena pitani pa webusaiti yathu ya www.jw.org/ny. Pitani pamene palembedwa kuti POYAMBIRA › TIPEZENI pamunsi pa tsambalo.
Onaninso
Kodi Phunziro la Baibulo N’chiyani?
Pezani mayankho a mafunso okhudza phunziro la Baibulo laulere.
Kodi pa Nyumba ya Ufumu Pamachitika Zotani?
Onani mkati mwa Nyumba ya Ufumu kuti mudziwe zimene zimachitika.


text:
1Aya ndiwo makholo ya Jesu Kristu, chizukulu cha Daveti, ule akhali chizukulu cha Abrahamu. 2-6a Pakhana mibadwe khumi na minayi kuchokela pana Abrahamu kufikila pana Daveti: Abrahamu adabeleka Isaki; Isaki adabeleka Jakopo; Jakopo adabeleka Juda na abale wake; Juda adabeleka Pelezi na Zela (amayi wawo akhali Tamali); Pelezi adabeleka Heziloni; Heziloni adabeleka Lama; Lama adabeleka Aminadabi; Aminadabi adabeleka Nashoni; Nashoni adabeleka Salimoni; Salimoni adabeleka Boazi (amayi wake akhali Lahabi); Boazi adabeleka Obedi (amayi wake akhali Lute); Obedi adabeleka Jesi; Jesi adabeleka Mambo Daveti. 6Pakhana mibadwe khumi na minayi kuchokela pana Daveti kufikila panthawe iyo wanthu wa Chiizraeli paadayendesewa ku Babuloni: Daveti adabeleka Solomoni; (amayi wake pakuthoma akhali mkazi wa Uliya); Solomoni adabeleka Lehoboamu; Lehoboamu adabeleka Abia; Abia adabeleka Asa; Asa adabeleka Jehoshafati; Jehoshafati adabeleka Jeholamu; Jeholamu adabeleka Uziya; Uziya adabeleka Yotamu; Yotamu adabeleka Ahazi; Ahazi adabeleka Hezekiya; Hezekiya adabeleka Manase; Manase adabeleka Amoni; Amoni adabeleka Josia; Josia adabeleka Jekonia pabodzi na abale wake, panthawe iyo wanthu wa Chiizreali paadayendesewa ku Babuloni. 12Pakhana mibadwe khumi na minayi kuchokela panthawe iyo wanthu wa Chiizreali paadayendesewa ku Babuloni kufikila pakubelekewa kwa Jesu, uyo akachemelewa Kristu: Jekonia adabeleka Shalatiyeli; Shalatiyeli adabeleka Zelubabeli; Zelubabeli adabeleka Abiyudi; Abiyudi adabeleka Eliyakimu; Eliyakimu adabeleka Azoli; Azoli adabeleka Zadoki; Zadoki adabeleka Akimu; Akimu adabeleka Eliyudi; Eliyudi adabeleka Eliyazala; Eliyazala adabeleka Matani; Matani adabeleka Jakopo; Jakopo adabeleka Josefi (mamuna wa Maliya, uyo akhali amayi wa Jesu). Jesu, akachemelewa Kristu. 17Tsapano, pakhana mibadwe khumi na minayi kuchokela pana Abrahamu kufikila pana Daveti, pomwe khumi na minayi kuchokela pana Daveti kufikila panthawe yidayendesewa wanthu wa Chiizreali ku Babuloni, pomwe khumi na minayi kufikila pakubadwa kwa Kristu. 18Idzvi ndidzvo dzvidayitika pakubadwa kwa Jesu Kristu. Amayi wake Maliya, akhali abvunziliwa na Jozefi, koma akanati apita wense panyumba, iye adadzviwona kuti akhana pathupi pakhadakonzelewa na mphamvu ya Mzimu wa Mulungu. 19Jozefi akhali munthu wakhuyita dzvidalungama nthawe zense, nakutenepo akhafuna lini kuti anyazise Maliya padecha; saka adakumbuka nzelu yakuti asiye nayo Maliya mwakabisila. 20Pamwepo paakhali kukumbuka dzvimwedzvi, ngilozi ya Mfumu idawoneka kwa iye mukolota ndiye idati, “Jozefi, chizukulu cha Daveti, usagope kutola Maliya kuti akhale mkazi wako. Pakuti dzvimwedzvi dzvayitiwa na mphamvu ya Mzimu wa Mulungu kuti iye akhale na pathupi. 21Iye anizabeleka mwana wa chimuna, ndiye unizamuchemela kuti Jesu, pakuti anizapulumusa wanthu wake mudzvitazo dzvawo.” 22Tsapano dzvense idzvi dzvidayitika kuti dzvidzadzikisiwe dzvile dzvidalewedwa na Mfumu kuchokela mwa mupolofita kuti, 23“Mtsikana akanati adziwa mamuna anizakhala na pathupi, ndiye anizabeleka mwana wa chimuna, ndiye anizachemelewa kuti Imanueli” (dzvichilewa kuti, Mulungu ana ifepo). 24Tsapano Jozefi paadalamuka, adalowola Maliya, ninga kuwuziwa kwaadayitiwa na ngilozi ya Mfumu. 25Koma Jozefi na Maliya alibe kugona podzi kufikila mwana wabelekewa. Ndiye Jozefi adamutumiza dzina lakuti Jesu.
Copyright
Learn More


text:
Zimene Mungachite Kuti Mupindule ndi Kabukuka
Kabuku kano kakuthandizani kuti muzisangalala mukamaphunzira Mawu a Mulungu, Baibulo. Kumapeto kwa ndime iliyonse kuli malemba a m’Baibulo omwe angakuthandizeni kudziwa yankho la funso limene lalembedwa ndi mawu akuda kwambiri lomwe lili pamwamba pa ndimeyo.
Pamene mukuwerenga malemba a m’Baibulo, ganizirani mmene malembawo akuyankhira mafunsowo. Aliyense wa Mboni za Yehova ndi wokonzeka kukuthandizani kumvetsa bwino Malembawo. Werengani Luka 24:32, 45.
Dziwani izi: Mabuku omwe atchulidwa m’kabuku kano ndi ofalitsidwa ndi Mboni za Yehova.
Onaninso
Kodi Phunziro la Baibulo Limachitika Bwanji?
A Mboni za Yehova padziko lonse lapansi amadziwika bwino chifukwa cha ntchito yawo yophunzitsa anthu Baibulo kwaulere. Onani mmene amaphunzitsira.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
10 Pambuyo pake, Ambuye anasankha anthu ena 70+ ndi kuwatumiza awiriawiri+ kuti atsogole kupita mumzinda ndi malo alionse kumene iye adzafikeko.
2 Kenako anayamba kuwauza kuti: “Zokolola+ n’zochulukadi, koma antchito+ ndi ochepa. Choncho pemphani+ Mwini zokololazo kuti atumize antchito+ okam’kololera.
3 Pitani. Inetu ndikukutumizani monga nkhosa+ pakati pa mimbulu.
4 Musatenge chikwama cha ndalama, thumba la chakudya,+ kapena nsapato. Ndipo musamachedwe mukamapereka moni panjira.+
5 Mukafika panyumba, choyamba muzinena kuti, ‘Mtendere ukhale panyumba pano.’+
6 Ndipo ngati pakhomopo pali munthu wokonda mtendere, mtendere wanu udzakhala pa iye.+ Koma ngati palibe, udzabwerera kwa inu.+
7 Choncho khalani m’nyumba yamtendereyo.+ Muzidya ndi kumwa zimene angakupatseni,+ chifukwa wantchito ayenera kulandira malipiro ake.+ Musamachoke kumene mwafikirako n’kupita kunyumba zina.+
8 “Komanso mukalowa mumzinda ndipo iwo n’kukulandirani, muzidya zimene akukonzerani.
9 Muzichiritsanso+ odwala mmenemo ndipo muziwauza kuti, ‘Ufumu wa Mulungu+ wakuyandikirani.’
10 Koma mukalowa mumzinda ndipo sanakulandireni,+ muzichokamo ndi kupita m’misewu yawo n’kunena kuti,
11 ‘Ngakhale fumbi la mumzinda wanu uno, limene lamamatira kumapazi kwathu, tikukusansirani.+ Komabe, kumbukirani kuti, ufumu wa Mulungu wayandikira.’
12 Ndithu ndikukuuzani, chilango cha Sodomu+ pa tsiku limenelo chidzakhala chocheperako poyerekeza ndi cha mzinda umenewo.
13 “Tsoka iwe Korazini!+ Tsoka iwe Betsaida!+ Chifukwa ntchito zamphamvu zimene zinachitika kumeneko zikanachitika ku Turo ndi ku Sidoni, anthu kumeneko akanalapa kalekale atavala ziguduli n’kukhala paphulusa.+
14 Choncho chilango cha Turo ndi Sidoni pa chiweruzo chidzakhala chocheperako kusiyana ndi chanu.+
15 Iwenso Kaperenao, kodi udzakwezedwa kumwamba kapena?+ Ku Manda+ n’kumene udzatsikira ndithu!
16 “Amene akukumverani,+ akumveranso ine. Ndipo amene akunyalanyaza+ inu akunyalanyazanso ine. Ndipotu amene akunyalanyaza ine akunyalanyazanso amene anandituma.”
17 Tsopano anthu okwana 70 aja anabwerera ali osangalala. Iwo anauza Yesu kuti: “Ambuye, ngakhale ziwanda zinatigonjera+ pamene tinagwiritsa ntchito dzina lanu.”
18 Ndiyeno iye anawauza kuti: “Ndinayamba kuona Satana atagwa+ kale ngati mphezi kuchokera kumwamba.
19 Taonani! Inetu ndakupatsani ulamuliro kuti muzitha kupondaponda njoka+ ndi zinkhanira.+ Komanso ndakupatsani ulamuliro pa mphamvu zonse za mdani,+ ndipo palibe chimene chidzakuvulazeni.
20 Komano, musakondwere ndi zimenezi, kuti mizimu yakugonjerani, koma kondwerani chifukwa mayina+ anu alembedwa kumwamba.”
21 Nthawi yomweyo Yesu anakondwera+ kwambiri mwa mzimu woyera n’kunena kuti: “Atate ndikukutamandani pamaso pa onse, inu Ambuye wakumwamba ndi dziko lapansi, chifukwa zinthu izi mwazibisa kwa anzeru+ ndi ozama m’maphunziro, koma mwaziulula kwa tiana. Inde Atate, chifukwa inu munakonda kuti zinthu zikhale chonchi.
22 Atate wanga wapereka+ zinthu zonse kwa ine, ndipo palibe amene akum’dziwa bwino Mwana koma Atate okha. Komanso Atatewo+ palibe amene akuwadziwa bwino koma Mwana+ yekha ndiponso amene Mwanayo wakonda kuwaululira za Atatewo.”
23 Ndiyeno Yesu ndi ophunzira akewo ali kwaokha, anawauza kuti: “Anthu amene maso awo amaona zimene inu mukuonazi ndi odala.+
24 Pakuti ndikukuuzani, Aneneri ndi mafumu ambiri analakalaka kuona+ zimene mukuzionazi, koma sanazione. Analakalaka kumva zimene mukumvazi koma sanazimve.”
25 Kenako munthu wina wodziwa Chilamulo+ anaimirira kuti amuyese. Iye anamufunsa kuti: “Mphunzitsi, ndizichita chiyani kuti ndikapeze moyo wosatha?”+
26 Yesu anamufunsa kuti: “Kodi m’Chilamulo analembamo chiyani?+ Umawerengamo zotani?”
27 Iye anayankha kuti: “‘Uzikonda Yehova Mulungu wako ndi mtima wako wonse, moyo wako wonse, mphamvu zako zonse, ndi maganizo ako onse.’+ Komanso, ‘uzikonda mnzako mmene umadzikondera wekha.’”+
28 Pamenepo anamuuza kuti: “Wayankha molondola. ‘Uzichita zimenezo, ndipo udzapeza moyo.’”+
29 Koma pofuna kudzionetsa kuti ndi wolungama, munthuyo anafunsa Yesu kuti: “Nanga mnzanga amene ndikuyenera kumukonda ndani kwenikweni?”+
30 Poyankha Yesu anati: “Munthu wina anali kuyenda kuchokera ku Yerusalemu kupita ku Yeriko. Ndipo anakumana ndi achifwamba amene anam’vula ndi kumumenya koopsa. Kenako anapita, n’kumusiya ali pafupi kufa.
31 Ndiye zinangochitika kuti wansembe wina anali kuyenda mumsewu womwewo, koma atamuona, anangomulambalala.+
32 Chimodzimodzinso Mlevi, atadutsa msewuwo n’kufika pamalo amenewo ndi kumuona, anangomulambalala.+
33 Koma panafika Msamariya+ wina amene anali kudutsanso msewu umenewo. Ndipo atamuona, anagwidwa chifundo.
34 Choncho anam’yandikira ndi kumanga mabala ake. Anathira mafuta ndi vinyo m’mabalamo.+ Kenako anam’kweza pachiweto chake n’kupita naye kunyumba ya alendo kumene anam’samalira.
35 Tsiku lotsatira anatulutsa madinari awiri ndi kupereka kwa mwini nyumba ya alendoyo. Ndiyeno anamuuza kuti, ‘Musamalireni bwino, mukawononga ndalama zina zowonjezera, ndidzakubwezerani ndikadzabwera.’
36 Ndani mwa atatuwa amene iweyo ukuona kuti anakonda+ munthu amene anakumana ndi achifwambayu?”
37 Iye anayankha kuti: “Ndi amene anam’chitira chifundoyo.”+ Pamenepo Yesu anamuuza kuti: “Pita, iwenso uzikachita zomwezo.”+
38 Tsopano pamene anali kuyenda, analowa m’mudzi wina. Kumeneko mayi wina dzina lake Marita+ anamulandira m’nyumba mwake monga mlendo.
39 Mayi ameneyu anali ndi m’bale wake dzina lake Mariya. Iyeyu anakhala pansi pafupi+ ndi Ambuye n’kumamvetsera mawu awo.
40 Koma Marita anatanganidwa+ ndi ntchito zochuluka. Choncho anafika pafupi n’kunena kuti: “Ambuye, kodi sizikukukhudzani kuti m’bale wangayu wandilekerera ndekha ntchito?+ Tamuuzani kuti andithandize.”
41 Poyankha Ambuye anamuuza kuti: “Marita, Marita, ukuda nkhawa+ ndiponso kutanganidwa ndi zinthu zambiri.+
42 Komatu zinthu zofunika kwenikweni n’zochepa+ chabe, mwinanso n’chimodzi chokha basi. Kumbali yake, Mariya wasankha chinthu chabwino kwambiri,+ ndipo sadzalandidwa chinthu chimenechi.”
Patsani ena
Patsani ena
Luka 10
Baibulo la Dziko Latsopano la Malemba Opatulika
https://www.jw.org/finder?docid=1011452&Book=42&Chapter=10&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D42%26Chapter%3D10%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
March 14-20
YOBU 1-5
Nyimbo Na. 89 ndi Pemphero
Mawu Oyamba (Osapitirira 3 min.)
CHUMA CHOPEZEKA M’MAWU A MULUNGU
“Yobu Anakhalabe Wokhulupirika Pamene Ankayesedwa”: (10 min.)
[Onetsani vidiyo yakuti Mfundo Zothandiza Kumvetsa Buku la Yobu.]
Yobu 1:8-11—Satana ananena kuti Yobu ankatumikira Mulungu ndi zolinga zoipa (w11 5/15 17 ndime 6-8; w09 4/15 3 ndime 3-4)
Yobu 2:2-5—Satana ananena kuti anthu satumikira Mulungu ndi zolinga zabwino (w09 4/15 4 ndime 6)
-
Kufufuza Mfundo Zothandiza: (8 min.)
Yobu 1:6; 2:1
—Kodi ndi ndani amene ankaloledwa kukaonekera kwa Yehova? (w06 3/15 13 ndime 6)
Yobu 4:7, 18, 19—Kodi ndi zinthu zabodza ziti zimene Elifazi anauza Yobu? (w14 3/15 13 ndime 3; w05 9/15 26 ndime 4-5; w95 2/15 27 ndime 5-6)
Kodi ndaphunzira zotani zokhudza Yehova pa kuwerenga Baibulo kwa mlungu uno?
Kodi ndi mfundo ziti zimene ndaphunzira mlungu uno zimene ndingazigwiritse ntchito mu utumiki?
-
Kuwerenga Baibulo: Yobu 4:1-21 (Osapitirira 4 min.)
KUPHUNZITSA MWALUSO MU UTUMIKI
Ulendo Woyamba: wp16.2 tsamba loyamba—Muuzeni nkhani imene mudzakambirane ulendo wotsatira. (Osapitirira 2 min.)
Ulendo Wobwereza: wp16.2 tsamba loyamba—Muuzeni nkhani imene mudzaphunzire ulendo wotsatira. (Osapitirira 4 min.)
Phunziro la Baibulo: fg phunziro 2 ndime 2-3 (Osapitirira 6 min.)
MOYO WATHU WACHIKHRISTU
Nyimbo Na. 88
Musamangotengera Zochita za Anzanu: (15 min.) Nkhani yokambirana. Yambani ndi kuonetsa vidiyo ya pa jw.org yakuti Musamangotengera Zochita za Anzanu (Pitani pamene palembedwa kuti ZIMENE BAIBULO LIMAPHUNZITSA > ACHINYAMATA.) Kenako funsani mafunso otsatirawa: Kodi ana amakumana ndi mavuto otani kusukulu? Kodi angagwiritse ntchito bwanji mfundo ya pa Ekisodo 23:2? Kodi ndi zinthu 4 ziti zimene zingawathandize kuti asamangotengera zochita za anzawo komanso kuti akhalebe okhulupirika kwa Mulungu? Pemphani achinyamata kuti afotokoze zinthu zabwino zimene anakumana nazo kusukulu.
Phunziro la Baibulo la Mpingo: cl mutu 27 ndime 10-18 (30 min.)
Mfundo Zimene Taphunzira Komanso za Mlungu Wamawa (3 min.)
Nyimbo Na. 149 ndi Pemphero


text: 1 Ine Simoni Petulo, kapolo+ ndi mtumwi+ wa Yesu Khristu, ndikulembera anthu amene apeza chikhulupiriro chofanana ndi chathu,+ mwa chilungamo+ cha Mulungu wathu ndi Mpulumutsi wathu Yesu Khristu.+2 Ndikufuna kuti mulandire kukoma mtima kwakukulu ndi mtendere wowonjezereka.+ Kuti muchite zimenezi, mumudziwe molondola+ Mulungu ndi Yesu Ambuye wathu.3 Pakuti Mulungu, mwa mphamvu yake, watipatsa kwaulere zinthu zonse zofunika kuti munthu akhale moyo+ wodzipereka kwa Mulungu.+ Talandira zinthu zimenezi kudzera mwa kudziwa molondola za iye amene anatiitana,+ kudzera mu ulemerero+ ndi ubwino wake.4 Kudzera mwa zimenezi, iye watilonjeza zinthu zamtengo wapatali ndi zazikulu kwambiri,+ kuti mwa malonjezo amenewa mukhale ndi makhalidwe+ a Mulungu.+ Iye watipatsa kwaulere malonjezo amenewa chifukwa tapulumuka ku khalidwe loipa limene lili m’dzikoli,+ limene limayamba chifukwa cha chilakolako choipa.5 Pa chifukwa chimenechi, inunso yesetsani mwakhama+ kuwonjezera pa chikhulupiriro chanu makhalidwe abwino,+ pa makhalidwe anu abwino muwonjezerepo kudziwa zinthu,+6 pa kudziwa zinthu kudziletsa, pa kudziletsa+ kupirira, pa kupirira kudzipereka kwa Mulungu,+7 pa kudzipereka kwa Mulungu kukonda abale, pa kukonda abale, chikondi.+8 Ngati zinthu zimenezi zili mwa inu ndipo zikusefukira, zidzakutetezani kuti musakhale ozilala kapena osabala zipatso+ pa zimene mukuchita mogwirizana ndi kumudziwa molondola Ambuye wathu Yesu Khristu.9 Munthu amene alibe zinthu zimenezi ndi wakhungu, wotseka maso ake kuti asaone kuwala,+ ndipo waiwala+ kuti anayeretsedwa+ ku machimo ake akale.10 Pa chifukwa chimenechi abale, chitani chilichonse chotheka kuti mukhalebe okhulupirika, n’cholinga choti mupitirizebe kukhala pakati pa anthu amene Mulungu wawaitana+ ndi kuwasankha,+ pakuti mukapitiriza kuchita zinthu zimenezi simudzalephera ngakhale pang’ono.+11 Ndipo mukatero, adzakutsegulirani khomo kuti mulowe+ mwaulemerero mu ufumu wosatha+ wa Ambuye ndi Mpulumutsi wathu Yesu Khristu.+12 Pa chifukwa chimenechi, nthawi zonse ndizikukumbutsani+ zinthu zimenezi, ngakhale kuti mukuzidziwa kale ndipo ndinu olimba m’choonadi+ chimene munachilandira.+13 Chotero ndikuona kuti n’koyenera kumakugwedezani mwa kukukumbutsani+ pamene ndidakali mumsasa uno,+14 popeza ndikudziwa kuti ndatsala pang’ono kutuluka mumsasa wangawu,+ monga momwe Ambuye wathu Yesu Khristu anandisonyezera.+15 Choncho nthawi zonse ndizichita chilichonse chotheka, kuti ndikadzachoka+ mudzathe kukumbukira zinthu zimenezi.16 Ndithudi, pamene ifeyo tinakudziwitsani za mphamvu ya Ambuye wathu Yesu Khristu ndi za kukhalapo* kwake,+ sitinatengere nkhani zabodza zopekedwa mochenjera ndi anthu,+ koma tinachita zimenezo chifukwa tinachita kuona ndi maso athu ulemerero wake.+17 Pakuti iye analandira ulemu ndi ulemerero kuchokera kwa Mulungu Atate,+ pamene mawu anamveka kwa iye kuchokera mu ulemerero waukulu, kuti: “Uyu ndiye mwana wanga wokondedwa, amene ndikukondwera naye.”+18 Zoonadi, mawu amenewa tinawamva+ kuchokera kumwamba tili naye limodzi m’phiri loyera.+19 Choncho mawu aulosiwa+ ndi odalirika kwambiri,+ ndipo mukuchita bwino kuwaganizira mozama. Mawu amenewo ali ngati nyale+ imene ikuwala mu mdima, m’mitima yanu, mpaka m’bandakucha, nthanda*+ ikadzatuluka.20 Choyamba, mukudziwa kuti ulosi wa m’Malemba suchokera m’maganizo a munthu.+21 Chifukwa ulosi sunayambe wanenedwapo mwa kufuna kwa munthu,+ koma anthu analankhula mawu ochokera kwa Mulungu+ motsogoleredwa ndi mzimu woyera.+


text:
‘Ubwerere Ukalimbikitse Abale Ako’
PETULO atakana Yesu, analira koopsa. Zimenezi zinamufooketsa ndithu koma Yesu ankafuna kumugwiritsabe ntchito kuti akathandize anzake. Choncho anamuuza kuti: “Ukabwerera, ukalimbikitse abale ako.” (Luka 22:32, 54-62) Petulo anadzakhala mmodzi mwa mizati ya mpingo wachikhristu. (Agal. 2:9) Masiku anonso, pali abale amene anali akulu koma anaima kaye. Iwo akhoza kutumikiranso monga akulu n’kumalimbikitsa Akhristu anzawo.
Anthu ena amene anali oyang’anira anauzidwa kuti aime kaye ndipo amadziona kuti ndi olephera. Chitsanzo ndi m’bale wina wa ku South America dzina lake Julio. * Iye anali mkulu kwa zaka zoposa 20 ndipo anati: “Ndinkatanganidwa kukonzekera nkhani, kuyendera abale ndiponso kuchita maulendo aubusa. Koma zonsezi zinatha nthawi imodzi. Kunena zoona zinthu sizinkandiyendera pa nthawiyo.” Koma panopa Julio akutumikiranso monga mkulu.
“SANGALALANI PAMENE MUKUKUMANA NDI MAYESERO”
Yakobo analemba kuti: “Abale anga, sangalalani pamene mukukumana ndi mayesero osiyanasiyana.” (Yak. 1:2) Yakobo ankanena za mayesero amene timakumana nawo chifukwa chozunzidwa komanso chifukwa cha uchimo. Popeza ndife ochimwa tikhoza kuvutika chifukwa cha zilakolako zoipa, mtima wokondera komanso zinthu zina. (Yak. 1:14; 2:1; 4:1, 2, 11) Yehova akatilanga zimakhala zopweteka. (Aheb. 12:11) Koma tikhoza kukhalabe osangalala ngakhale kuti takumana ndi mayesero oterewa.
Ngati tauzidwa kuti tiime kaye pa udindo wina mumpingo tikhoza kulimbitsabe chikhulupiriro chathu ndiponso kusonyeza kuti timakonda kwambiri Yehova. Tingachitenso bwino kudzifufuza kuti tione cholinga chathu pamene tinkayesetsa kuti tikhale woyang’anira. Kodi tinkafuna kukhala ndi udindo chifukwa chofuna kupeza kenakake? Kapena tinatero chifukwa chokonda Mulungu ndiponso kudziwa kuti mpingo ndi wake ndipo anthu ake akufunikira kusamaliridwa mwachikondi? (Mac. 20:28-30) Kodi chingachitike n’chiyani ngati m’bale apitiriza kutumikira Yehova mokhulupirika atauzidwa kuti aime kaye pa udindo? Anthu onse ngakhalenso Satana amaona kuti iye amakondadi Yehova.
Davide atachita machimo akuluakulu anamvera uphungu umene anapatsidwa ndipo anakhululukidwa. Iye anaimba kuti: “Wodala ndi munthu amene wakhululukidwa zolakwa zake, amene machimo ake aphimbidwa. Wodala ndi munthu amene Yehova sanamusungire cholakwa chake, amene alibe mtima wachinyengo.” (Sal. 32:1, 2) Chilango chimene Davide analandira chinamuthandiza kusintha ndi kukhala m’busa wabwino kwambiri wa anthu a Mulungu.
Nthawi zambiri, abale amene amayambanso kutumikira monga akulu amakhala abusa abwino kwambiri kuposa poyamba. M’bale wina amene akutumikiranso monga mkulu anati: “Panopa ndimadziwa bwino kuthandiza anthu amene alakwitsa zinthu.” Mkulu wina anati: “Tsopano ndimayamikira kwambiri mwayi wanga wotumikira abale.”
KODI NANUNSO MUNGABWERERE?
Wamasalimo analemba kuti: “[Yehova] sadzakhalira kutiimba mlandu nthawi zonse chifukwa cha zolakwa zathu.” (Sal. 103:9) Choncho tisamaganize kuti Mulungu sangakhulupirirenso munthu amene analakwitsa zinazake. M’bale wina dzina lake Ricardo anauzidwa kuti aime kaye atatumikira monga mkulu kwa zaka zambiri. Iye anati: “Zinkandipweteka kwambiri ndikaganizira zimene ndinalakwitsa. Ndinkangodziona kuti ndine wosayeneranso kutumikira abale monga woyang’anira. Ndinkadzikayikira ndipo ndinkaona kuti anthu sangandikhulupirirenso. Koma popeza ndimakonda kuthandiza ena, ndinkachititsabe maphunziro a Baibulo, kulimbikitsa abale pa Nyumba ya Ufumu komanso kulalikira limodzi ndi ena. Zinthu zimenezi zinandithandiza kuti ndisiye kudzikayikira ndipo ndinayambiranso kutumikira monga mkulu.”
Kukwiya kungalepheretse munthu kuti ayambirenso kutumikira. Choncho ndi bwino kutengera chitsanzo cha Davide. Iye anathawa pamene Sauli ankafuna kumupha chifukwa cha nsanje. Koma Davide anakana kupha Sauli mpata utapezeka. (1 Sam. 24:4-7; 26:8-12) Sauli atafa kunkhondo, Davide analira. Iye ananena kuti Sauliyo ndiponso mwana wake Yonatani, anali anthu “okondeka ndi osangalatsa.” (2 Sam. 1:21-23) Izi zikusonyezeratu kuti sanamusungire zifukwa.
Kodi mumaona kuti nkhani yanu sinasamaliridwe mwachilungamo? Ngati ndi choncho, musalole mkwiyo kukusokonezani. Chitsanzo pa nkhaniyi ndi William wa ku Britain, amene anauzidwa kuti aime kaye atatumikira monga mkulu kwa zaka pafupifupi 30. Iye anasungira zifukwa akulu ena. N’chiyani chinamuthandiza? Iye anati: “Kuwerenga buku la Yobu kunandilimbikitsa kwambiri. Yehova anathandiza Yobu kuti akhazikitse mtendere ndi anzake osathandiza aja. Choncho ndinkaona kuti ngati anathandiza Yobu, akhoza kundithandizanso kuti ndikhale pa mtendere ndi akulu mumpingo.”—Yobu 42:7-9.
YEHOVA AMADALITSA AKULU AMENE AYAMBIRANSO KUTUMIKIRA
Ngati munasiya nokha kutumikira monga mkulu, muyenera kudzifufuza kuti muone zifukwa zimene zinakuchititsani kusiya. Kodi munakumana ndi mavuto enaake? Kapena munayamba kuona zinthu zina kukhala zofunika kwambiri? Kodi mwina pali amene anakukhumudwitsani? Kaya chinachititsa n’chiyani, dziwani kuti pamene munali mkulu, munali ndi mwayi wothandiza anthu kwambiri. Munkawalimbikitsa ndi nkhani zanu ndiponso chitsanzo chanu. Maulendo anu aubusa ankawathandizanso kuti apirire mavuto awo. Pamene munkatumikira mokhulupirika monga mkulu munkasangalatsa Yehova komanso inuyo munkasangalala.—Miy. 27:11.
Yehova wathandiza abale ena kuti ayambirenso kusangalala komanso kukhala ndi mtima wofuna kutumikira mumpingo. Kaya munasiya nokha kapena anachita kukuuzani kuti muime kaye, mukhoza ‘kuyesetsanso kuti mukhale woyang’anira.’ (1 Tim. 3:1) Paulo ‘sanaleke kupempherera’ Akhristu a ku Kolose kuti akhale odziwa molondola chifuniro cha Mulungu n’cholinga choti ‘aziyenda mogwirizana ndi zimene Yehova amafuna, kuti azimukondweretsa pa chilichonse.’ (Akol. 1:9, 10) Mukayambiranso kutumikira monga mkulu, muzidalira Yehova kuti akuthandizeni kupeza mphamvu, kukhala oleza mtima komanso osangalala. M’masiku otsiriza ano, anthu a Mulungu akufuna kulimbikitsidwa ndi abusa achikondi. Kodi inuyo muyesetsa kuti mulimbikitse abale anu?
^ ndime 3 Mayina ena asinthidwa.


text:
Marimer - mankhwala kwa chimfine.
akafuna kanthu
Marimer amatithandiza kusungabe yachibadwa zokhudza thupi mkhalidwe wa m`mphuno mucous nembanemba thins ntchofu anasonkhana ndi atsogolere ake kuchotsedwa. Komanso, yogwira mankhwala Marimer kuonjezera mucosal kukaniza mavairasi ndi mabakiteriya.
Uthenga ndemanga za Marimer ntchito pa matenda a matupi awo sagwirizana rhinitis - mankhwala bwino amachotsa ku mucosal allergens.
Maziko yokonza isotonic nyanja madzi.
Fomu Kumasulidwa
KULIMA akutsikira Marimer, aspirator Marimer ulimi wothirira wa m`mphuno mucosa.
Zisonyezero Marimer
Marimer malangizo ntchito kuteteza matenda a nasopharynx, mphuno ndi kutukusira kwa m`mphuno mucosa pambuyo opaleshoni zochizira rhinitis Matupi, vasomotor matenda kumachitika pamene autonomic dongosolo, chifukwa cha zimene aliyense mkwiyo wa mitsempha mathero a m`mphuno mucosa amakwiya chimfine.
Uthenga ndemanga za Marimer ntchito tsiku ndi tsiku ukhondo pofuna atetezeke katundu wa m`mphuno mucosa mu dothi kapena kwambiri dryness za mlengalenga.
contraindications
Marimer wa malangizo sangathe ntchito odwala ndi hypersensitivity kwa izo. Ntchito aspirator kuchitira ana osaposa chaka chimodzi n`zosatheka.
The madontho kuchokera poyera vial oyenera ntchito ngakhale masiku basi. Chifukwa cha kupanda zokhudza zonse mmene anthu Marimer akhoza pamodzi ndi mankhwala ena.
Pa mkaka wa m`mawere, mimba, mankhwala angagwiritsidwe ntchito.
ntchito malangizo Marimer
madontho Marimer ana osaposa chaka chimodzi kuti achire zolinga anaponyamo mwa 2kap. aliyense mphuno anayi tsa/tsiku, ana patapita chaka, akuluakulu - 2kap. 4-6r/tsiku.
Mu prophylactic ndi ukhondo zolinga madontho anaika 1-4r/tsiku.
m`mphuno lavage zikutanthauza ana ochepera zaka 2 ikuchitika mu supine udindo, mutu anatembenukira kumbali imodzi. Momwemo ana wamkulu zaka ziwiri, munthu wamkulu angathe kuchitidwa pamene mu atakhala udindo, mutu wake nayenso ayenera anatembenukira kumbali yake.
Aspirator Marimer ntchito yofewa ndiponso ulimi wa m`mphuno mucosa, limene limathandiza kuti mofulumira zotsatira za yogwira zinthu zili . Ana patapita chaka, munthu wamkulu anasankha kuchita jekeseni mmodzi mu aliyense mphuno 4-6r/tsiku achire zolinga ndi 1-4r/tsiku la ukhondo, prophylactic zolinga.
zotsatira zoyipa
Chifukwa cha tsankho madzi a m`nyanja angayambitse chifuwa.


text:
DeHavilland DHC8-Q 202 Zamkati kwa FSX
The angapangire zipangizo mukapeza 8 kapena Q Series, poyamba linkatchedwa de A Havilland Canada mukapeza 8 kapena DHC-8, ndi mndandanda wa amapasa-engined, osiyanasiyana sing'anga, turboprop ndege. Chosavuta mwa de A Havilland Canada (DHC) mu 1984, tsopano umatulutsa angapangire zipangizo Azamlengalenga. Pa 1,000 mukapeza 8s zitsanzo zonse zamangidwa ndi angapangire zipangizo yotani okwana kupanga kutha kwa 1,192 mayunitsi zonse mitundu mpaka 2016.
The Series 100 ali ndi mphamvu pazipita 39, ndi Series 200 ali ndi mphamvu yomweyo koma amapereka injini zamphamvu kwambiri.
Kutulutsidwa kwa Q200 ndi Q300 nkhani itatha mu 1998 ndi okhawo Q400 tsopano opanga koma mazana -100 ndi -200 Mabaibulo kumutumikira padziko lonse.
Mukapeza 8s onse anaperekedwa kwa atatsala pang'ono 1996 monga phokoso Amalalikira ndi kugwedera KULEPHERA (ANVS) dongosolo cholinga kuchepetsa phokoso kanyumba ndi milingo kugwedera kwa pafupifupi anthu a ndege ndege. Kutsindika bata awo, angapangire zipangizo n'kukhala zitsanzo mukapeza 8 monga turboprops Q Series (Q200, Q300 ndi Q400).


text:
AUGUST 5, 2013
UNITED STATES
A Mboni Ayamba Ntchito Yomanga Likulu Lawo Latsopano ku Warwick, New York
NEW YORK
Lachitatu pa July 17, akuluakulu onse a boma oona za mapulani a zomangamanga m’tauni ya Warwick anapereka chilolezo chomaliza chomwe chinali chofunika kwambiri kuti ntchitoyi iyambe, ndipo anachipereka atavomereza pulani ya a Mboni yomangira likulu lawo latsopano. Akuluakulu a bomawo anapereka chilolezochi patatha zaka 4 kuchokera pamene a Mboni anapeza malo ku Warwick pa July 17, 2009. Lachisanu pa July 26, a Mboni anapatsidwa chikalata choyamba chowapatsa mphamvu zoti akhoza kuyamba kumanga pamalowo ndipo Lolemba pa July 29, ntchito yokonza malowo ndiponso yokumba maziko inayambika.
A Mboniwo anali ofunitsitsa kuti asawononge zachilengedwe pomanga likulu lawolo ndipo zimenezi zinachititsa kuti akuluakulu onse a boma oona za mapulani a zomangamanga avomereze pulaniyo mosavuta. Mwachitsanzo, papulani yawoyo anakonza zoti amange khoma lothandiza kuti nthaka isamakokoloke komanso loteteza nyama zakutchire, monga njoka, kuti zisamafike pafupi ndi malowo.
Bambo Richard Devine, omwe ndi mneneri wa Mboni za Yehova anati: “Tikusangalala kwambiri kuti tikugwira ntchito ndi akuluakulu a tauni ya Warwick ndiponso kuti ntchito yathu yomangayi ikuyenda bwino. Chilolezo chimene atipatsachi n’chofunika kwambiri pa ntchito yosamutsa likulu lathu ku Brooklyn kupita ku Warwick.” Nawonso Bambo Enrique Ford omwe ali mukomiti ya a Mboni yoyang’anira ntchito yomangayi pamodzi ndi Bambo Devine, ananena kuti: “Chikalata chimene akuluakulu a boma atipatsachi pamodzi ndi chilolezo choti tiyambe ntchito yomangayi chimene tinalandiranso mu July, n’zofunika kwambiri pokonza pulani ya kagwiridwe ka ntchito chifukwa tikufuna ntchito yonse yomangayi idzathe pakapita zaka 4.”
Poyamba malowo anali a kampani yotchedwa International Nickel kuyambira mu 1960 mpaka mu 1987, ndipo ankagwirapo ntchito zosiyanasiyana. Mwachitsanzo, panali likulu la kampaniyi komanso ankachitirapo kafukufuku wa zinthu zosiyanasiyana. Patapita zaka 4 kampaniyi itachoka pamalowa, akuluakulu a koleji yotchedwa King’s College anagula malowa n’cholinga choti amangepo koleji. Koma izi sizinachitike ndipo pamalopo pakhala palibe aliyense kwa zaka zoposa 20 mpaka pamene a Mboni anawagula mu 2009.
Lankhulani ndi:
Kuchokera m’mayiko ena: J. R. Brown, Office of Public Information, tel. +1 718 560 5000


text:
Onani Master Kurosawa
เรื่องย่อ Onani Master Kurosawa
ไม่มีเรื่องย่อของ Onani Master Kurosawa
คำที่เกี่ยวข้อง Onani Master Kurosawa
Onani Master Kurosawa, อ่าน Onani Master Kurosawa, อ่านการ์ตูน Onani Master Kurosawa, อ่านการ์ตูนออนไลน์ Onani Master Kurosawa, มังงะ Onani Master Kurosawa, Onani Master Kurosawa แปลไทย, Onani Master Kurosawa TH, Onani Master Kurosawa อัพเดทล่าสุด, Onani Master Kurosawa manga, Onani Master Kurosawa ตอนที่, Onani Master Kurosawa ch., ดาวน์โหลด Onani Master Kurosawa, Download Onani Master Kurosawa, อ่าน Onani Master Kurosawa ก่อนใครได้ที่ KingsManga ราชาการ์ตูน
ร่วมแสดงความคิดเห็น


text:
Tsiku Lapadera Lokaona Malo ku Steinfels
Padziko lonse, a Mboni za Yehova ali ndi maofesi osindikizira mabuku okwana 15. Imodzi mwa maofesiwa ndi ya Central Europe yomwe ili m’tawuni ya Steinfels m’dziko la Germany. M’Chijeremani, dzina lakuti Steinfels limatanthauza “Mwala.”
Pa May 23 mpaka 25, 2014, ofesi ya Mboni za Yehovayi inaitana anthu okhala pafupi, abizinezi ndiponso akuluakulu ena a boma a m’derali kuti adzaone malowa. Mwambo wapadera wodzaona malowa unali ndi mutu wakuti: “Takwanitsa Zaka 30 Tili ku Selters Kuno.” Anasankha mutuwu chifukwa a Mboni za Yehova anatsegulira malo osindikizira mabuku m’derali pa April 21, 1984.
Anthu oposa 3,000 anabwera kudzaona malowa. Ndipo meya wa mzindawu, yemwe wakhala paudindowu kwa zaka 30 anati: “Nthawi zonse ndimasangalala kwambiri ndikabwera kudzaona maofesi a Mboni za Yehova. Ndimachita chidwi kwambiri ndi mmene ntchito yomanga ofesiyi kuno ku Steinfels, yomwe inayambika mu 1979 mpaka 1984, inayendera mwachangu.”
Zimene Anthu Anaona
Pamalo ena oonetserapo zinthu panalembedwa kuti: “Anthu a Yehova ku Central Europe.” Alendowa anaona zinthu zimene a Mboni za Yehova a ku Central Europe akhala akuchita kwa zaka pafupifupi 120. Mpaka pano malowa adakalipobe pa ofesi ya Mboniyi.
Pamalo enanso ankaonetsapo Mabaibulo amene sapezeka kawirikawiri komanso ndi ofunika kwambiri. Mwachitsanzo, panali Baibulo lathunthu la m’Chijeremani lomwe linatuluka koyamba mu 1534 ndiponso Baibulo lokhala ndi zilankhulo 12 lomwe linamasuliridwa ndi Elias Hutter ndipo linatuluka koyamba mu 1599. Komanso panali zinthu zosiyanasiyana monga matchati ndiponso mavidiyo osonyeza kuti mfundo za m’Baibulo ndi zothandiza kwambiri masiku ano.
Anthuwa anayenda ulendo wa magawo awiri woona malo osiyanasiyana. Malowa ankasonyeza zochitika za pa ofesiyi komanso ntchito zimene anthu oposa 1,000 amagwira tsiku lililonse. Mutu wa gawo loyamba pa ulendowu unali wakuti, “Mmene Timakhalira,” ndipo alendowa anaona zipinda zogona za anthu a pa ofesiyi. Anthu onsewa anapita kuchipinda chodyera cha pa ofesiyi kukadya chakudya chamasana ndipo pambuyo pake ankayendayenda pamalowa. Mlendo wina anati: “Kunena zoona, malowa ndi okongola kwambiri.”
Gawo lachiwiri la ulendowu linali ndi mutu wakuti, “Ntchito Zosiyanasiyana.” Pagawoli anaona Dipatimenti Yosindikiza Mabuku, Yoikira Zikuto ndiponso Yotumiza Mabuku. Anthuwo anaona mmene amasindikizira mabuku, kuikira zikuto ndiponso kuwatumiza kumayiko oposa 50. Munthu wina ananena kuti: “Sindinkadziwa kuti mpingo wa Mboni za Yehova ndi gulu la anthu omwe ali padziko lonse. Mabuku awo amafika kulikonse padzikoli. Kunena zoona izi n’zodabwitsa chifukwa ntchitoyi ikugwiridwa ndi anthu ongodzipereka.”
Mbali inanso yochititsa chidwi inali yokhudza webusaiti yovomerezeka ya Mboni za Yehova ya jw.org. Gulu la anthuwo lomwe panali ana ndiponso akuluakulu anaonera mavidiyo osiyanasiyana ndipo anayankhidwa mafunso awo osiyanasiyana.
Anthu ambiri anachita chidwi ndipo anali osangalala ataona mmene ntchito ya Mboni za Yehova padziko lonse ikuyendera. Bambo wina anati: “Ndinali ndi maganizo olakwika okhudza a Mboni za Yehova koma tsopano ndifunika kuganiziranso bwino.” Mayi winanso ananena kuti: “Zimene taona lero zathetseratu tsankho limene tinali nalo.”
^ ndime 17 Ziwerengero za mu 2014
^ ndime 21 Ziwerengero za mu 2014
^ ndime 24 Ziwerengero za mu 2014
Onaninso
Kodi Beteli N’chiyani?
Beteli ndi malo apadera kwambiri ndipo m’malowa mumachitika ntchito yofunika zedi. Dziwani zinthu zambiri zokhudza anthu omwe amagwira ntchito kumaofesi amenewa.
Kodi Kuofesi ya Mboni za Yehova Kumachitika Zotani?
Alendo amaloledwa kudzaona maofesi athu. Tikukupemphani kuti inunso mupite kukaona zimene zimachitika kumeneko!


text: 4 Ehudi atamwalira, ana a Isiraeli anayambanso kuchita zoipa pamaso pa Yehova.+2 Choncho Yehova anawagulitsa+ kwa Yabini mfumu yachikanani, imene inali kulamulira ku Hazori.+ Mkulu wa gulu lake lankhondo anali Sisera,+ yemwe anali kukhala ku Haroseti-ha-goimu.+3 Ana a Isiraeli anayamba kulirira Yehova,+ chifukwa Yabini anawapondereza+ kwambiri zaka 20, ndipo iye anali ndi magaleta ankhondo 900 okhala ndi zitsulo zazitali zakuthwa m’mawilo.+4 Pa nthawi imeneyo Debora mneneri wamkazi,+ mkazi wa Lapidoti, anali kuweruza Isiraeli.5 Iye anali kukhala patsinde pa mtengo wa kanjedza wa Debora, pakati pa mzinda wa Rama+ ndi wa Beteli,+ m’dera lamapiri la Efuraimu. Ana a Isiraeli anali kupita kwa iye kukalandira zigamulo zochokera kwa Mulungu.6 Ndiyeno iye anatumiza uthenga kwa Baraki+ mwana wa Abinowamu, yemwe anali ku Kedesi-nafitali,+ womuuza kuti: “Yehova Mulungu wa Isiraeli walamula kuti, ‘Tenga amuna 10,000 pakati pa ana a Nafitali+ ndi ana a Zebuloni+ ndipo mukasonkhane paphiri la Tabori.+7 Ine ndidzakokera kwa iwe+ m’chigwa* cha Kisoni,+ Sisera+ mkulu wa gulu lankhondo la Yabini,+ pamodzi ndi magaleta ake ankhondo ndi gulu lake lonse. Pamenepo ndidzam’pereka m’manja mwako.’”+8 Ndiyeno Baraki anauza Debora kuti: “Ngati ungatsagane nane, ndipitadi, koma ngati sutsagana nane, sindipita.”9 Pamenepo Debora anati: “Sindilephera, tipitira limodzi. Ngakhale zili choncho, ulemerero sukhala wako kumene ukupitako, chifukwa Yehova adzapereka Sisera m’manja mwa munthu wamkazi.”+ Atatero, Debora ananyamuka n’kutsagana ndi Baraki ku Kedesi.+10 Ndipo Baraki anasonkhanitsa pamodzi fuko la Zebuloni+ ndi fuko la Nafitali ku Kedesi, moti amuna 10,000 anam’tsatira,+ ndipo Debora nayenso anapita nawo.11 Zili choncho, Hiberi+ Mkeni anapatukana ndi Akeni,+ ana a Hobabu mpongozi wa Mose,+ ndipo anamanga hema wake pafupi ndi mtengo waukulu ku Zaananimu, ku Kedesi.12 Ndiyeno kunafika uthenga kwa Sisera, wonena kuti Baraki, mwana wa Abinowamu,+ wapita kuphiri la Tabori.+13 Nthawi yomweyo, Sisera anasonkhanitsa magaleta ake onse ankhondo, magaleta 900 okhala ndi zitsulo zazitali zakuthwa m’mawilo.+ Anasonkhanitsanso anthu ake onse kuchokera ku Haroseti-ha-goimu, kupita kuchigwa cha Kisoni.+14 Kenako Debora anauza Baraki kuti: “Nyamuka, pakuti lero ndi tsiku limene Yehova adzapereka Sisera m’manja mwako. Yehova akuyendatu patsogolo pako.”+ Ndipo Baraki anatsikadi m’phiri la Tabori, amuna 10,000 akum’tsatira.15 Pamenepo Yehova anayamba kusokoneza+ ndi kuwononga Sisera ndi magaleta ake onse ankhondo, pamodzi ndi anthu ake onse. Anawasokoneza ndi kuwawononga ndi lupanga pamaso pa Baraki. Zitatero Sisera anatsika m’galeta wake n’kuyamba kuthawa wapansi.16 Baraki anathamangitsa+ magaleta ankhondowo+ ndi gulu lonselo mpaka ku Haroseti-ha-goimu, moti gulu lonse la Sisera linaphedwa ndi lupanga. Sipanatsale ndi mmodzi yemwe.+17 Koma Sisera+ anathawa wapansi kupita kuhema wa Yaeli,+ mkazi wa Hiberi Mkeni,+ pakuti panali mtendere pakati pa Yabini mfumu ya Hazori+ ndi nyumba ya Hiberi Mkeni.18 Pamenepo Yaeli anatuluka kukachingamira Sisera ndi kumuuza kuti: “Bwerani kuno, mbuyanga, bwerani kuno kwathu. Musaope ayi.” Choncho anapatuka kukalowa m’hema wa Yaeli. Pambuyo pake, anam’funditsa bulangete.19 Kenako Sisera anamuuza kuti: “Ndipatseko madzi akumwa, chifukwa ndili ndi ludzu.” Pamenepo anatsegula thumba lachikopa+ la mkaka ndi kum’patsa kuti amwe.+ Atatero, anam’funditsanso.20 Ndipo Sisera anauza Yaeli kuti: “Uime pakhomo la hema, ndipo pakabwera munthu n’kukufunsa kuti, ‘Kodi pali mwamuna pano?’ umuuze kuti, ‘Palibe.’”21 Ndiyeno Yaeli mkazi wa Hiberi anatenga chikhomo cha hema ndi nyundo. Kenako analowa m’hemamo, akuyenda monyang’ama n’kukhoma chikhomocho m’mutu mwa Sisera pafupi ndi khutu,+ mpaka chikhomocho chinalowa pansi. Apa n’kuti Sisera ali m’tulo tofa nato ndiponso ali wotopa kwambiri. Mmenemu ndi mmene Sisera anafera.+22 Pa nthawiyi, Baraki anatulukira akusakasaka Sisera. Pamenepo Yaeli anapita kukamuchingamira, ndipo anamuuza kuti: “Tabwerani ndikuonetseni munthu amene mukum’funafunayo.” Iye anam’tsatira, ndipo anangoona Sisera ali thasa pansi wakufa, chikhomo chili m’mutu mwake pafupi ndi khutu.23 Umu ndi mmene Mulungu anagonjetsera+ Yabini mfumu ya Kanani, pamaso pa ana a Isiraeli pa tsiku limenelo.24 Ndipo dzanja la ana a Isiraeli linakulirakulirabe mphamvu popanikiza Yabini mfumu ya Kanani,+ mpaka anapha Yabini mfumu+ ya Kanani.


text:
MUTU 19
Ntchito Yomanga Yomwe Imalemekeza Yehova
1, 2. (a) Kodi atumiki a Yehova amasangalala kuchita chiyani? (b) Kodi n’chiyani chimene Yehova amaona kuti n’chofunika kwambiri?
KUYAMBIRA kale kwambiri atumiki a Yehova okhulupirika akhala akusangalala kumanga nyumba zimene zimalemekeza dzina lake. Mwachitsanzo, Aisiraeli anasangalala kuthandiza nawo pomanga chihema ndiponso kupereka zinthu zosiyanasiyana zofunikira pa ntchitoyi.
2 Sikuti kwenikweni Yehova amaona kuti zipangizo zomangirazo ndi zimene zimalemekeza dzina lake ndipo samaona kuti zinthu zimenezi ndi zimene zili zofunika kwambiri. (Mat. 23:16, 17) Chimene Yehova amaona kuti n’chofunika kwambiri ndi kulambira kumene atumiki ake amachita, kudzipereka kwawo komanso kugwira kwawo ntchito mwakhama. Zimenezi zili ngati mphatso za mtengo wapatali zimene zimalemekeza dzina la Yehova. (Eks. 35:21; Maliko 12:41-44; 1 Tim. 6:17-19) Mfundo imeneyi ndi yomveka chifukwa nyumba zimene zimamangidwazo zimatha m’kupita kwa nthawi. Mwachitsanzo, chihema komanso kachisi uja panopa kulibe koma Yehova sanaiwale kuwolowa manja komanso ntchito yaikulu imene atumiki ake okhulupirika anagwira pomanga zinthu zimenezi.
3. Kodi tikambirana chiyani m’mutu umenewu?
3 Atumiki a Yehova amasiku ano amagwiranso ntchito yomanga malo olambirira. Ndipo n’zochititsa chidwi kuona zimene takwanitsa kuchita motsogoleredwa ndi Mfumu yathu Yesu Khristu. Uwu ndi umboni wakuti Yehova wadalitsa khama lathu. (Sal. 127:1) M’mutu umenewu tiona zina mwa ntchito zimene zagwiridwa komanso mmene zalemekezera Yehova. Tionanso zimene anthu ena omwe anagwira nawo ntchito imeneyi ananena.
Kumanga Nyumba za Ufumu
4. (a) N’chifukwa chiyani tikufunikira malo ambiri olambirira? (b) N’chifukwa chiyani nthambi zambiri zaphatikizidwa? (Onani bokosi lakuti, “ Kusintha kwa Maofesi a Nthambi.”)
4 Monga mmene tinaonera m’Mutu 16, Yehova amafuna kuti tizisonkhana n’kumamulambira. (Aheb. 10:25) Misonkhano imeneyi sikuti imangolimbitsa chikhulupiriro chathu basi, koma imatilimbikitsanso kugwira ntchito yolalikira. Pamene masiku otsiriza akupita kumapeto, Yehova akupitiriza kulimbikitsa anthu ake kuti ntchitoyi igwiridwe mwachangu. Zimenezi zachititsa kuti anthu ambiri azilowa m’gulu lake chaka chilichonse. (Yes. 60:22) Kuchuluka kwa nzika za Ufumu kumeneku kukuchititsa kuti pafunike kumanga nyumba zina zosindikizira mabuku athu. Pakufunikanso kuwonjezera malo olambirirako.
5. N’chifukwa chiyani dzina lakuti Nyumba ya Ufumu lili loyenerera? (Onaninso bokosi lakuti, “ Tchalitchi cha Kuwala Kwatsopano.”)
5 Gulu la masiku ano la anthu a Yehova litangoyamba, Ophunzira Baibulo anayamba kuona kufunika kokhala ndi malo awoawo osonkhana. Zikuoneka kuti malo osonkhanira oyamba kumangidwa anali a ku West Virginia, ku America, omwe anamangidwa mu 1890. Pofika m’zaka za m’ma 1930, anthu a Yehova anali atamanga kapena kukonzanso nyumba zambiri koma nyumba zolambirira zimenezi zinalibe dzina lapadera. Koma mu 1935, M’bale Rutherford anapita ku Hawaii komwe abale ankamanga nyumba yolambirira komanso ofesi ya nthambi yatsopano. M’bale Rutherford atafunsidwa za dzina limene angapereke ku nyumbayo anayankha kuti: “Bwanji titaitchula kuti ‘Nyumba ya Ufumu’? Chifukwatu ndi zimene tikuchita. Tikulalikira uthenga wabwino wa Ufumu.” (Mat. 24:14) Pasanapite nthawi dzina loyenerera limeneli linayamba kuperekedwa ku nyumba zambiri zimene zinkagwiritsidwa ntchito ndi mipingo ya anthu a Yehova padziko lonse.
6, 7. Kodi pulogalamu yomanga Nyumba za Ufumu mofulumira yathandiza bwanji?
6 Pofika m’zaka za m’ma 1970, panayamba kufunika Nyumba za Ufumu zambiri. Zimenezi zinachititsa kuti abale a ku United States akonze njira zomangira mwachangu nyumba zokongola komanso zogwirizana ndi ntchito yake. Pofika m’chaka cha 1983, nyumba pafupifupi 200 zinali zitamangidwa ku United States ndi ku Canada. Kuti ntchitoyi iziyenda bwino, abale anayamba kukhazikitsa makomiti oyang’anira ntchito ya zomangamanga. Njira imeneyi inathandiza kwambiri moti mu 1986, Bungwe Lolamulira linavomereza dongosolo limeneli ndipo pofika chaka cha 1987, ku United States kunali kutakhazikitsidwa Makomiti Omanga Achigawo okwana 60. * Pofika m’chaka cha 1992 makomiti ena anali atakhazikitsidwa ku Argentina, ku Australia, ku France, ku Germany, ku Japan, ku Mexico, ku South Africa ndi ku Spain. Kunena zoona, timafunika kuthandiza abale amene akugwira ntchito mwakhama m’makomiti omanga Nyumba za Ufumu komanso Malo a Misonkhano chifukwa ntchito imene akugwirayo ndi utumiki wopatulika.
7 Nyumba za Ufumu zomangidwa mwachangu zimenezi zimachitira umboni kwa anthu a m’deralo. Mwachitsanzo, nyuzipepala ina ya ku Spain inali ndi nkhani ya mutu wakuti “Chikhulupiriro Chimasuntha Mapiri.” Poikira ndemanga mmene Nyumba ya Ufumu ya m’tauni ya Martos inamangidwira, nyuzipepalayo inanena kuti: “Kodi zingatheke bwanji kuti padzikoli, lomwe anthu ake ambiri ndi odzikonda, anthu ongodzipereka ochokera m’madera osiyanasiyana [a m’dziko la Spain] apite ku tauni ya Martos n’kukamanga nyumba yomwe yaposa nyumba zonse pa nkhani ya kumalizidwa pa nthawi yochepa kwambiri, kumangidwa bwino komanso mwadongosolo?” Nkhaniyi inayankha funso limeneli pogwira mawu a wa Mboni wina yemwe anadzipereka kugwira nawo ntchitoyi. Iye anati: “Zonsezi zatheka chifukwa chakuti timaphunzitsidwa ndi Yehova.”
Kumanga Malo Olambirira M’mayiko Osauka
8. Kodi Bungwe Lolamulira linavomereza chiyani m’chaka cha 1999, ndipo n’chifukwa chiyani?
8 Pamene timafika kumapeto kwa zaka za m’ma 1900, anthu ambiri a m’mayiko osauka anayamba kulowa m’gulu la Yehova. Abale a m’mipingo ina anayesetsa kumanga malo oti azisonkhanako. Koma m’mayiko ena, abale ndi alongo ankanyozedwa komanso kusalidwa chifukwa Nyumba zawo za Ufumu zinali zosaoneka bwino poyerekeza ndi malo amene anthu a m’zipembedzo zina ankapemphererapo. Koma kuyambira m’chaka cha 1999, Bungwe Lolamulira linavomereza pulogalamu yothandiza kuti ntchito yomanga Nyumba za Ufumu m’mayiko osauka izichitika mofulumira. Kuti zimenezi zitheke anayamba kugwiritsa ntchito ndalama zochokera m’mayiko olemera kuti pakhale “kufanana” pa kumangidwa kwa Nyumba za Ufumu m’mayiko olemera ndi m’mayiko osauka. (Werengani 2 Akorinto 8:13-15.) Abale ndi alongo ochokera m’mayiko ena anadzipereka kuti agwire nawo ntchito yomangayi.
9. Kodi ndi ntchito iti imene inkaoneka ngati yosatheka, koma kodi anthu a Mulungu akwanitsa kuchita chiyani?
9 Poyamba, ntchitoyi inkaoneka kuti ndi yaikulu kwambiri. Lipoti la mu 2001 linasonyeza kuti pankafunika Nyumba za Ufumu zoposa 18,300 m’mayiko 88 osauka. Chifukwa chakuti mzimu wa Mulungu komanso Mfumu yathu Yesu Khristu akutithandiza, palibe ntchito yosatheka. (Mat. 19:26) Kuchokera mu 1999 kufika mu 2013, zomwe ndi zaka pafupifupi 15 zokha, anthu a Mulungu akwanitsa kumanga Nyumba za Ufumu zokwana 26,849. * Yehova akupitirizabe kudalitsa ntchito yolalikira ndipo pofika chaka cha 2013, panali pakufunikirabe Nyumba za Ufumu zina pafupifupi 6,500 m’mayiko osauka ndipo panopa, chaka chilichonse pamafunika Nyumba za Ufumu zina zambirimbiri.
10-12. Kodi ntchito yomanga Nyumba za Ufumu yalemekeza bwanji dzina la Yehova?
10 Kodi ntchito yomanga Nyumba za Ufumu zatsopano yalemekeza bwanji dzina la Yehova? Lipoti lochokera ku ofesi ya nthambi ya ku Zimbabwe linati: “Tikamanga Nyumba ya Ufumu yatsopano, nthawi zambiri mwezi ukamatha chiwerengero cha anthu obwera kumisonkhano chimawonjezeka kawiri.” Zikuoneka kuti m’mayiko ambiri anthu amayamba kufika pamisonkhano yathu tikakhala ndi malo abwino osonkhana. Nyumba ya Ufumu ikangomangidwa, anthu ambiri amayamba kusonkhana moti imadzaza ndipo timafunika kumanganso ina. Komabe sikuti anthuwo amangokopeka ndi kukongola kwa Nyumba za Ufumu kokha. Chikondi chimene anthu omanga nyumbazo amasonyezana n’chimene chimachititsa anthu kuti azichita chidwi ndi gulu la Yehova. Tiyeni tione zitsanzo za zimenezi.
11 Indonesia. Munthu wina yemwe ankaonerera anthu akumanga Nyumba ya Ufumu atazindikira kuti anthu onse omwe ankagwira ntchitoyo anangodzipereka ananena kuti: “Anthu inu ndi odabwitsa kwambiri. Ndaona kuti aliyense akugwira ntchito mwakhama komanso mosangalala ngakhale kuti simulandira malipiro. Ndikuganiza kuti palibe gulu lililonse lachipembedzo lomwe lingafanane ndi lanuli.”
12 Ukraine. Mzimayi wina yemwe tsiku lililonse ankadutsa pamalo amene ankamangapo Nyumba ya Ufumu anazindikira kuti anthu amene ankagwira ntchito pamalowa anali a Mboni za Yehova ndipo ankamanga Nyumba ya Ufumu. Iye ananena kuti: “Ndinali nditamva za Mboni za Yehova kuchokera kwa mng’ono wanga yemwe ndi wa Mboni. Nditaona mmene anthu ankagwirira ntchitoyi, ndinasankha kuti nanenso ndilowe m’banja lauzimu limeneli chifukwa ndinaona kuti anthu ake amakondana kwambiri.” Mzimayi ameneyu anavomera kuphunzira Baibulo ndipo anabatizidwa m’chaka cha 2010.
13, 14. (a) Kodi inuyo mukuphunzirapo chiyani pa zimene banja lina linachita litaona mmene abale ankagwirira ntchito yomanga Nyumba ya Ufumu? (b) Kodi inuyo mungathandize bwanji kuti Nyumba ya Ufumu yanu izilemekeza dzina la Yehova?
13 Argentina. Munthu wina ndi mkazi wake anapita kwa m’bale amene ankayang’anira ntchito yomanga Nyumba ya Ufumu. Munthuyo anati: “Takhala tikuona zonse zomwe mukuchita pomanga nyumbayi ndipo . . . tikufuna kuphunzira za Mulungu m’nyumba imeneyi.” Kenako munthuyo anafunsa kuti: “Kodi tingachite chiyani kuti tizidzasonkhana nawo m’nyumba imeneyi?” Banjali linavomera kuti liyamba kuphunzira Baibulo kokha ngati abale angalole kuti aliyense wa m’banja lawo athandize nawo ntchito yomangayo. N’zosangalatsa kuti abale anawalola kuti agwire nawo ntchitoyo.
14 N’kutheka kuti simunagwire nawo ntchito yomanga Nyumba ya Ufumu imene mukusonkhana panopa, koma mukhoza kuthandiza kuti Nyumba ya Ufumuyo izilemekeza dzina la Yehova. Mwachitsanzo, mukhoza kuitana anthu amene mumaphunzira nawo Baibulo, anthu amene mumachitako maulendo obwereza komanso anthu ena a m’dera lanu kuti adzasonkhane nanu ku Nyumba ya Ufumu. Mukhozanso kugwira nawo ntchito yoyeretsa komanso kukonza malo anu olambiriramo. Komanso ngati mutasunga ndalama inayake, mukhoza kuipereka kuti ithandize pokonza Nyumba ya Ufumu yanu kapena kuti ithandize pa ntchito yomanga nyumba zimenezi padziko lonse. (Werengani 1 Akorinto 16:2.) Kuchita zinthu zonsezi kumalemekezetsa dzina la Yehova.
Antchito Amene ‘Amadzipereka Mofunitsitsa’
15-17. (a) Kodi ntchito yambiri ya zomangamanga imagwiridwa ndi ndani? (b) Kodi mwaphunzirapo chiyani pa zimene mabanja ena omwe agwira nawo ntchito zomangamanga m’mayiko ena ananena?
15 Ntchito yaikulu imene imachitika pomanga Nyumba za Ufumu, Malo a Misonkhano komanso maofesi a nthambi imagwiridwa ndi abale ndi alongo a m’deralo. Koma nthawi zambiri amathandizidwa ndi abale ndi alongo ochokera m’mayiko ena omwe amadziwa bwino ntchito yomanga. Ena mwa anthu amenewa amasintha zinthu zina pa moyo wawo n’cholinga choti akathandize pa ntchito yomanga m’mayiko ena kwa milungu ingapo. Koma ena amadzipereka kuti agwire nawo ntchitoyi kwa zaka zambiri ndipo zimenezi zawachititsa kuti agwire nawo ntchitoyi m’malo osiyanasiyana.
16 Anthu amene amagwira ntchito yomanga m’mayiko ena amasangalala kugwira ntchitoyi ngakhale kuti amakumana ndi mavuto ena. Mwachitsanzo, Timo and Lina, omwe anakwatirana zaka 25 zapitazo athandiza nawo ntchito yomanga Nyumba za Ufumu, Nyumba za Misonkhano komanso maofesi a nthambi m’mayiko a ku Asia, Europe ndi ku South America. Timo ananena kuti: “Pa zaka 30 zapitazi, ndakhala ndikusintha ntchito imene ndimagwira pafupifupi zaka ziwiri zilizonse.” Lina ananena kuti: “Ndakhala ndikutumikira ndi Timo m’mayiko 10. Pamafunika kuchita khama komanso zimatenga nthawi kuti uzolowere chakudya chatsopano, nyengo yatsopano, chinenero chatsopano, gawo lolalikira latsopano komanso kuti upeze anthu ocheza nawo.” * Kodi pali phindu lililonse lomwe anthu amenewa amapeza? Lina ananena kuti: “Pamene tikuyesetsa kuzolowera zinthu zatsopano m’pamenenso timaona kuti Mulungu akutidalitsa. Mwachitsanzo, taona Akhristu anzathu akutisonyeza chikondi, kutisamalira komanso taona kuti Yehova amatikonda kwambiri. Taonanso lonjezo la Yesu kwa ophunzira ake, lomwe lili pa Maliko 10:29, 30 likukwaniritsidwa. Tapeza abale, alongo komanso amayi athu ochuluka kwambiri m’gulu la Yehova.” Timo ananena kuti: “Timasangalala kwambiri kugwiritsa ntchito luso lathu pogwira nawo ntchito yolemekezeka kwambiri, yothandiza pomanga zinthu za Mfumu.”
17 Darren ndi Sarah, omwe akhala akuthandiza nawo pa ntchito ya zomangamanga ku Africa, Asia, Central America, Europe, South America ndi ku South Pacific, amaona kuti adalitsidwa ndi zinthu zambiri kuposa zimene apereka. Ngakhale kuti amakumana ndi mavuto osiyanasiyana, Darren ananena kuti: “Ndimaona kuti ndi mwayi waukulu kugwira ntchito ndi abale ochokera m’mayiko osiyanasiyana. Ndimaona kuti chifukwa chakuti tonsefe timakonda Yehova timakhala ogwirizana kwambiri.” Sarah ananena kuti: “Ndaphunzira zinthu zambiri kwa abale ndi alongo azikhalidwe zosiyanasiyana. Chifukwa choona zinthu zimene akudzimana kuti atumikire Yehova ndimalimbikitsidwa kutumikira Yehova ndi mtima wanga wonse.”
18. Kodi ulosi womwe uli pa Salimo 110:1-3 ukukwaniritsidwa bwanji?
18 Mfumu Davide inalosera kuti ngakhale kuti nzika za Ufumu wa Mulungu zidzakumana ndi mavuto, ‘zidzadzipereka mofunitsitsa’ kuti zigwire ntchito ya Ufumu. (Werengani Salimo 110:1-3.) Aliyense amene akugwira nawo ntchito yokhudza Ufumu akukwaniritsa nawo ulosi umenewu. (1 Akor. 3:9) Tikaona kuchuluka kwa maofesi a nthambi, Malo a Misonkhano komanso Nyumba za Ufumu zimene zamangidwa padziko lonse, ndi umboni wakuti Ufumu wa Mulungu ndi weniweni ndipo panopa ukulamulira. Ndi mwayi waukulu kutumikira Yesu Khristu, yemwe ndi Mfumu, pogwira nawo ntchito yomwe ikuchititsa kuti Yehova alemekezeke kwambiri.
^ ndime 6 Mu 2013, anthu ongodzipereka oposa 230,000 anavomerezedwa kuti azithandiza makomiti omanga a chigawo okwana 132 a ku United States. Chaka chilichonse makomiti a m’dzikoli ankayang’anira ntchito yomanga Nyumba za Ufumu pafupifupi 75 komanso kuthandiza kukonzanso Nyumba za Ufumu pafupifupi 900.
^ ndime 9 Chiwerengero chimenechi sichikuphatikizapo Nyumba za Ufumu zimene zinamangidwa m’mayiko omwe kulibe pulogalamu imeneyi.
^ ndime 16 Ngakhale kuti anthu amene amatumikira m’mayiko ena nthawi yambiri amakhala akugwira ntchito yomanga, amagwira nawonso ntchito yolalikira pamodzi ndi mipingo ya m’deralo. Amagwira nawo ntchitoyi Loweruka ndi Lamlungu kapena madzulo, ngati ndi zotheka.


text:
DOMINICAN REPUBLIC
Mfundo Zachidule Zokhudza Dominican Republic
Mmene Dzikoli Lilili: Mbali yaikulu pachilumba cha Hispaniola ili m’dziko la Dominican Republic, ndipo mbali yotsalayo ili m’dziko la Haiti. M’dziko la Dominican Republic muli nkhalango, mapiri ataliatali, madambo komanso zipululu. Phiri lalitali kwambiri m’dzikoli ndi la Pico Duarte, ndipo ndi lalitali mamita 3,175. M’madera ambiri a m’mbali mwa nyanja muli mchenga woyera bwino. M’madera a mkatikati mwa dzikoli muli zigwa zachonde, monga chigwa chotchedwa Cibao.
Anthu: Anthu ambiri m’dzikoli ndi makaladi amene makolo awo anachokera ku Ulaya ndi ku Africa. M’dzikoli mulinso anthu a mitundu ina koma ambiri ndi ochokera ku Haiti.
Chilankhulo: Anthu ambiri m’dzikoli amalankhula Chisipanishi.
Ntchito Zawo: Chuma chambiri m’dzikoli chimachokera ku migodi, shuga, khofi ndiponso fodya. Koma chaposachedwapa, ndalama zambiri zikupezeka kuchokera ku ntchito zokopa alendo komanso ku makampani opanga zinthu zosiyanasiyana.
Nyengo: Nyengo ya m’dzikoli imakhala yabwino chifukwa nthawi zambiri kumatentha madigiri pafupifupi 25. Nayonso mvula imagwa bwino kwambiri. Chaka chilichonse, kumadera akumapiri kumagwa mvula yoposa mamilimita 2,032, koma kumadera ena imagwa mamilimita pafupifupi 760. Nthawi zina m’dzikoli mumachitika mphepo ndi mvula yamkuntho.
Chikhalidwe: M’dzikoli anthu amadalira mpunga, nyemba ndiponso ndiwo zamasamba. Anthu a m’dzikoli amakondanso nsomba, zipatso, tsabola ndiponso nthochi zophika. Zina mwa zakudya zimenezi amazisakaniza n’kuphika chakudya chimene anthu ambiri amakonda, chomwe amachitchula kuti La Bandera Dominicana (kutanthauza mbendera ya ku Dominican). Anthu a m’dzikoli amakondanso mpira, nyimbo ndiponso kuvina. Poimba, amakonda kugwiritsa ntchito gitala, ng’oma, zitoliro ndiponso mangolongondo.


text:
pokha-pa wina chachikulu ndege odziwika bungwe Virtavia, poyamba payware, zimenezi kuwonjezera pa anakhala Freeware mu 2014. Anaphatikizapo ndi 3D kanyumba ndi VC, gauges mwambo ndi phokoso, makanema ojambula pamanja, repaints asanu, zitsanzo ziwiri. HC3 ndi HM1.
Mu 1977, ndi UK Utumiki wa asilikali anapereka lamulo kwa nkhondo odana ndi sitima zapamadzi (ASW) ndege m'malo Royal sitima Westland Sea Mafumu, amene anali kukhala kuchepa mu nkhope ya patsogolo luso Soviet sitima zapamadzi. Westland Helicopters kuika pamodzi ndi maganizo, anatchulidwa WG.34, kwa ndege atatu engined miyeso ofanana Nyanja King; ndi WG.34 anali kuwerenga kudziyimira pawokha kwambiri ndi osiyanasiyana wamkulu kuposa zimene zinawonongedwa. Pa nthawi yomweyo, Navy Italian (Marina Militare), anali kuganizira m'malo a zombo ake Sea Mafumu anamanga kampani Italian Agusta; Westland ndi Agusta anayamba nkhani zokhudza chitukuko anzake a m'malo ndege.
Agusta ndi Westland kuimaliza kukonza pangano kuti ntchitoyi pamodzi, ndipo anapanga ichitikire akumeneko kampani latsopano, ee Malawi Limited (EHI), kuchita chitukuko ndi malonda a ndege zatsopano ntchito kuthekera. Pa 12 June 1981, boma UK anatsimikizira nawo yake ntchitoyo, allocated bajeti koyamba £ 20 miliyoni kukhala naini zitsanzo chisanadze zino. A pangano lalikulu, amene apezedwa ndalama kwa ambiri pulogalamu chitukuko EH101, anali yolembedwa ndi maboma onse British ndi Italiya ku 1984. Pa 1985 Paris Air Show, Agusta anasonyeza wotonza-ndi Baibulo zofunikira za ndege yatsopano, zikubweretsa ndi mamangidwe zambiri zowombetsa mkota kuti akhoza makonda kwa zosowa za makasitomala zosiyanasiyana wamba kapena asilikali. The zinachitika woyamba anawulukira pa 9 October 1987.
Mu 1987, Canada anali anasankha EH101 m'malo Sea Mafumu awo nkhondo odana ndi sitima zapamadzi ndi kufunafuna ndi kupulumutsa maudindo; ndi EH101 ndi injini lachitatu ndi kuchuluka kudziyimira pawokha ankayerekezera akutsutsana motsutsana Otsutsa monga Sikorsky Seahawk, osiyanasiyana zake ndi mphamvu De-icing anali adawona n'kofunika kwambiri ntchito North Atlantic. Watsopanowo EH101, amene ku 50 anali kuti m'malo Canada onyamula Mphamvu yake (CAF) Sea Mafumu, anapeza palokha nkhani ku nkhondo onse ndale pakati pa zipani ndiwofatsa komanso Osaumira, yotsirizira kuonera ndege monga zambiri. Otsutsa anaukira EH101 kugula monga kwambiri ndi zosafunika pambuyo mapeto Cold nkhondo ku 1990s oyambirira. Chachikulu zapakati Ziyerekezo anali kuperekedwa obwera ndi adani a zogula EH101, ndi otsutsa kugwiritsa yophunzitsa moyo wa Sikorsky CH-124 Sea King ndi Boeing Vertol CH-113 Labrador ndege fleets. The EH101 kutsutsana anali kuoneka ngati chinthu mu 1993 chisankho feduro Canada. kuti isachitike ndi boma latsopano owolowa manja 1993 chifukwa mu $ miliyoni 470 amalipiritsa Kulipira. (Wikipedia)
MAWONEKEDWE :
makanema ojambula pamanja
Adalira kulowa: kosangalatsa-e Katundu khomo: kosangalatsa-e-2 Toggle adalira kanjedza: Ctrl-W (madzi zowongolera lamulo) Open kumbuyo limbikitsa (HC.3): Tailhook - T Chinsinsi Akusunsa Sonar kafukufuku (HM.1): Tailhook - T Chinsinsi Zenera lakutsogolo WIPERS: L


text:
Lemba la Chaka cha 2014
“Ufumu Wanu Ubwere.”
—Mateyu 6:10
Zaka pafupifupi 100 zapitazo, Yehova anaika Yesu pampando wachifumu kumwamba. Kuyambira nthawi imeneyo, atumiki a Mulungu akhala akulengeza mwakhama madalitso amene Ufumu wa Khristu udzabweretse. Zidzakhala zosangalatsa kwambiri Yesu akadzayamba kulamulira dzikoli mwachikondi. Dzikoli lidzakhala Paradaiso ndipo anthu onse adzakhala okondana. Sipadzakhala chiwawa, kumenyana, kudwala, kuvutika komanso imfa.
Posachedwapa, tidzaona zinthu zosangalatsazi zikuchitika. Ufumu wa Mulungu ndi weniweni ndipo ukadzabwera, zinthu zonse zimene Yehova analonjeza zidzachitika. Tizipemphera kuti Ufumuwu ubwere, tiziuza ena za Ufumuwu ndiponso tiziganizira zinthu zonse zimene udzachita.


text:
Malonda / Kumwa
Zlin Z137T Turbocmelak FSX & P3D & FS2004
The Z137T Zlin (Czech: "Bumblebee"), ndi ndege ulimi kupanga Czechoslovakia. ndegeyo zimagwiritsa ntchito ngati cropduster a.
Izi pokha-pa ndicho FS2004, FSX ndi Prepar3D vxx. Ndege imodzi-injini Injiniyo ndi 3D cockpit bwinobwino (palibe gulu 2D), kuphatikizapo mwambo zikumveka, zitsanzo ziwiri kapena wopanda ndikamapukuta zipangizo. Press "Ine" kuti yambitsa kufalitsa (amasulidwe mankhwala kapena zina monga malingaliro anu).
Izi pokha-pa ndicho FS2004, FSX ndi Prepar3D vxx. Ndege imodzi-injini Injiniyo ndi 3D cockpit bwinobwino (palibe gulu 2D), kuphatikizapo mwambo zikumveka, zitsanzo ziwiri kapena wopanda ndikamapukuta zipangizo. Press "Ine" kuti yambitsa kufalitsa (amasulidwe mankhwala kapena zina monga malingaliro anu).
Kukula 25.9 MB
Downloads 4 045
Analenga 10-08-2014 02: 00: 00
Anasintha 30-05-2015 19: 23: 59
License
Freeware
Auto-kukhazikitsa: okhazikitsa Baibulo 2
3D Pafupifupi Cockpit
Port-Pa FS2004 (palibe DXT10)
Kuwonjezera pa yogwirizana ndi FSX & FSX-Mpweya wotentha & Prepar3D v1 (v2 & 3 kuyesa) & FS2004
Malonda / Kumwa


text:
NSANJA YA OLONDA AUGUST 2013
Kodi Kuonera Zolaula Kuli Ndi Mavuto Otani?
Kodi kuonera zolaula kuli ndi mavuto otani? Kodi munthu angatani kuti asiye kuonera zolaula?
Kodi Kuonera Zolaula Kuli Ndi Mavuto Otani?
Kodi kuonera zolaula kumakhudza bwanji anthu komanso mabanja?
“Ndinayamba Kuganizira Kwambiri za Moyo Wanga”
Werengani nkhaniyi kuti mudziwe mmene Baibulo linathandizira munthu wina kusiya makhalidwe oipa komanso maganizo ake kuti ayambe kusangalatsa Mulungu.
N’chifukwa Chiyani Anthu Ena Ofotokozedwa M’Baibulo Sanatchulidwe Mayina Awo?
Kodi tinganene kuti anthu amene anafotokozedwa m’Baibulo osatchulidwa mayina awo anali oipa kapena osafunika?
“Makhalidwe a Mulungu Osaoneka ndi Maso Akuonekera Bwino”
Kodi mumakhulupirira kuti kuli Mulungu? Kodi mungatchule umboni wosonyeza kuti iye alipo?
Anapulumutsidwa “Pamodzi ndi Anthu Ena 7”
Kodi Nowa ndi banja lake anapulumuka bwanji chigumula chomwe chinachitika padziko lonse lapansi?
Kuyankha Mafunso a M’Baibulo
N’chifukwa chiyani Mulungu sasangalala ndi mapemphero ena? Nanga ifeyo tingatani kuti Mulungu azimvetsera mapemphero athu?
Zina zimene zili pawebusaiti
Kodi a Mboni za Yehova Amapewa Anthu Amene Kale Anali M’chipembedzo Chawo?
Nthawi zina zimakhala zoyenerera kuti munthu achotsedwe mumpingo ndipo zimenezi zimathandiza kuti munthuyo asinthe n’kubwereranso mumpingo.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
א [ʼA′leph]
2 Chifukwa chokwiya, Yehova waphimba mwana wamkazi wa Ziyoni ndi mtambo+ wakuda.
Iye waponya pansi chokongoletsera+ Isiraeli kuchokera kumwamba.+
Sanakumbukire chopondapo mapazi+ ake pa tsiku la mkwiyo wake.
ב [Behth]
2 Yehova wameza malo okhala a Yakobo. Sanamvere chisoni malo ake alionse.+
Mu ukali wake, iye wagwetsa mipanda yolimba kwambiri+ ya mwana wamkazi wa Yuda.
Waipitsa ufumu+ ndi akalonga+ ake ndipo wawagwetsera pansi.+
ג [Gi′mel]
3 Mu mkwiyo wake wathyola nyanga iliyonse ya Isiraeli.+
Adani athu atatiukira, iye sanatithandize.+
Mkwiyo wake ukuyakirabe Yakobo ngati moto umene wawononga ponseponse.+
ד [Da′leth]
4 Wakunga uta wake ngati mdani.+ Dzanja lake lamanja+ lakonzeka ngati la mdani,+
Ndipo wapitiriza kupha+ anthu onse ofunika kwambiri.
Ukali wake waukhuthula ngati moto+ m’hema+ wa mwana wamkazi wa Ziyoni.
ה [Heʼ]
5 Yehova wakhala ngati mdani.+ Wameza Isiraeli.+
Iye wameza nsanja zonse za Isiraeli zokhalamo.+ Wawononga malo ake otetezedwa ndiponso mipanda yolimba kwambiri.+
Wachititsa kuti kulira ndi maliro+ zimveke mumzinda wa mwana wamkazi wa Yuda.
ו [Waw]
6 Iye wapasula chisimba+ chake ngati chisimba cha m’munda+ ndipo wathetsa zikondwerero zake.
Yehova wachititsa kuti zikondwerero+ ndi sabata ziiwalike mu Ziyoni,
Ndipo mu mkwiyo wake waukulu wakana mfumu ndi wansembe.+
ז [Za′yin]
7 Yehova wataya guwa lake lansembe.+ Iye wanyoza malo ake opatulika.+
Wapereka m’manja mwa adani makoma a nsanja zake zokhalamo.+
Iwo afuula m’nyumba ya Yehova ngati pa tsiku lachikondwerero.+
ח [Chehth]
8 Yehova waganiza zogwetsa mpanda+ wa mwana wamkazi wa Ziyoni.
Watambasula chingwe choyezera.+ Sanabweze dzanja lake kuti lisabweretse chiwonongeko.+
Walilitsa+ chiunda chomenyerapo nkhondo ndi mpanda. Zonsezi zatha mphamvu.
ט [Tehth]
9 Zipata+ zake zamira munthaka. Wawononga mipiringidzo yake ndipo waithyolathyola.
Mfumu yake ndi akalonga ake ali pakati pa mitundu ina.+ Malamulo sakutsatiridwa.+
Aneneri ake sakuonanso masomphenya ochokera kwa Yehova.+
י [Yohdh]
10 Akuluakulu a mwana wamkazi wa Ziyoni akhala pansi ndipo akhala chete.+
Iwo athira fumbi pamitu+ yawo ndipo avala ziguduli.+
Anamwali a Yerusalemu aweramitsa mitu yawo mpaka padothi.+
כ [Kaph]
11 Maso anga atopa ndi kulira.+ M’mimba mwanga mukubwadamuka.+
Chiwindi changa chakhuthulidwa+ pansi chifukwa cha kuwonongedwa kwa mwana wamkazi wa anthu anga,+
Ndiponso chifukwa chakuti ana ndi makanda oyamwa akukomoka+ m’mabwalo a mzinda.
ל [La′medh]
12 Iwo anali kufunsa amayi awo kuti: “Kodi chakudya ndi vinyo zili kuti?”+
Anali kufunsa chifukwa anali kukomoka m’mabwalo a mzinda ndi kugona pansi ngati anthu ophedwa,
Ndiponso chifukwa moyo wawo unali kukhuthukira pachifuwa cha amayi awo.
מ [Mem]
13 Kodi ndikusonyeze umboni wotani? Kodi ndingakuyerekezere ndi chiyani, iwe mwana wamkazi wa Yerusalemu?+
Kodi ndikufananitse ndi chiyani kuti ndikutonthoze, namwali iwe, mwana wamkazi wa Ziyoni?+
Pakuti kuwonongeka+ kwako kwafalikira ngati kukula kwa nyanja. Ndani angakuchiritse?+
נ [Nun]
14 Aneneri ako aona masomphenya achabechabe ndi opanda pake+ onena za iwe.
Iwo sanaulule zolakwa zako kuti akuteteze n’cholinga choti usatengedwe kupita ku ukapolo,+
Koma anali kuona masomphenya achabechabe ndi osocheretsa+ onena za iwe.
ס [Sa′mekh]
15 Anthu onse odutsa mumsewu akakuona, akuwomba m’manja+ monyodola.
Akuimba mluzu+ ndi kupukusa mitu+ yawo poona mwana wamkazi wa Yerusalemu. Iwo akunena kuti:
“Kodi uwu ndi mzinda umene anali kunena kuti, ‘Ndi wokongola kwambiri, wotamandika padziko lonse lapansi’?”+
פ [Peʼ]
16 Adani ako onse akukutsegulira pakamwa.+
Akuimba mluzu ndi kukukukutira mano.+ Iwo akunena kuti: “Ameneyu timumeza.+
Ndithu, lero ndi tsiku limene takhala tikuyembekezera.+ Lafikadi! Taliona!”+
ע [ʽA′yin]
17 Yehova wachita zimene anali kuganiza.+ Wakwaniritsa zimene ananena,+
Zimene analamula kalekale.+ Wapasula zinthu ndipo sanamve chisoni.+
Wachititsa adani ako kusangalala+ chifukwa cha zimene zakuchitikira. Wakweza nyanga ya adani+ ako.
צ [Tsa·dheh′]
18 Mtima wa anthuwo wafuulira Yehova,+ iwe mpanda wa mwana wamkazi wa Ziyoni.+
Gwetsa misozi ngati mtsinje usana ndi usiku.+
Usapume. Mwana wa diso lako asaleke kulira.
ק [Qohph]
19 Nyamuka! Lira mofuula usiku, pa nthawi yoyamba ulonda+ wam’mawa.
Khuthula+ mtima wako pamaso+ pa Yehova ngati madzi.
Pemphera utakweza manja+ ako kwa iye chifukwa cha ana ako,
Amene akukomoka ndi njala m’misewu.+
ר [Rehsh]
20 Inu Yehova, yang’anani kuti muone+ yemwe mwamulanga chotere.
Kodi amayi azidya zipatso za mimba yawo, ana awo athanzi?+
Kapena kodi wansembe ndi mneneri aziphedwa m’malo opatulika a Yehova?+
ש [Shin]
21 Anyamata ndi amuna okalamba+ agona pansi m’misewu.+
Anamwali anga ndi anyamata anga aphedwa ndi lupanga.+
Mwapha anthu pa tsiku la mkwiyo+ wanu. Onsewo mwawaphadi+ mopanda chisoni.+
ת [Taw]
22 Munaitana+ anthu kuchokera kumalo onse ozungulira, kumene akukhala monga alendo.
Pa tsiku la mkwiyo wa Yehova panalibe wothawa kapena wopulumuka.+
Ana onse athanzi amene ndinabereka ndi kuwalera, mdani wanga anawapha.+
Patsani ena
Patsani ena
Maliro 2
Baibulo la Dziko Latsopano la Malemba Opatulika
https://www.jw.org/finder?docid=1011452&Book=25&Chapter=2&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D25%26Chapter%3D2%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg